Украина Бош вазири Виктор Янукович бугун Киевда бўлиб ўтган матбуот анжуманида мамлакатда сиёсий бўҳронни бартараф этиш борасида ўз таклифларини билдирди.\nАгар Олий Суд президентлик сайлови иккинчи босиқичи натижаларини сохталаштирилган, деб топса, Янукович қайта сайлов ўтказилишига рози, фақат бир шарт билан: қайта сайловда у ҳам, унинг рақиби Виктор Юшченко ҳам иштирок этмаслиги керак.\nШунингдек, Янукович, агар уни президент, деб тан олишса, Виктор Юшченкога Бош вазир лавзимини беришини билдирди. Шу билан бирга у мамлакат конституциясига ўзгартириш киритишга ҳам розилик берди. Агар бу ислоҳтлар ўтказилса, бош вазир мамлакатда биринчи даражали раҳбарга айланади.\nУкраина Олий судида икки кундирки, президентликка сайлов иккинчи босқичи натижаларини текшириш тўғрисида мухолифат киритган даъво аризаси кўриб чиқилмоқда.


14:57, 04.04.2014 // 8596\nАҚШ президенти Барак Обама тасодифан Кореянинг Samsung смартфони рекламаси қаҳрамонига айланди. Бунга Американинг машҳур бейсболчиси, Boston Red Sox жамоаси аъзоси Девид Ортис сабабчи бўлди. Бу ҳақда mail.ru хабар берди.\nХабарда айтилишича, спортчи Оқ уйдаги тадбирга таклиф қилинган. Телевизор орқали тўғридан-тўғри эфирга узатилаётган маросим чоғида у Барак Обамадан биргаликда селфи (ўз-ўзини расмга тушириш) олишни таклиф қилган.\nДевид Ортис томонидан Twitter’га жойланган ушбу селфини ўша заҳотиёқ Samsung ўзининг 5 миллион мухлисларига «ретвит» қилган.\nКейинроқ ушбу «реклама»нинг тасодиф бўлмагани ойдинлашди. Маълум бўлишича, бейсболчи Оқ уйга ташрифидан бир кун аввал Samsung билан битим тузиб, компаниядан Galaxy Note 3 ва у орқали селфи олиш ҳақидаги кўрсатмаларни қабул қилган.\n14:05, 23.05.2020 // 172674\n12:14 Кеча // 148307\n23:18 Кеча // 123920\n11:13 Кеча // 107841\n15:36 Кеча // 105421


Бугун, 11 февраль куни Миллий олимпия қўмитасида янги мавсум олдидан Суперлига ва Про-лига ҳакамлари иштирокида йиғилиш бўлиб ўтди.\nЙиғилишда Ўзбекистон футбол ассоциацияси биринчи вице-президенти Умид Аҳмаджонов, ПФЛ бош директори Омон Ғофуров, ЎФА Ҳакамлар ва назоратчилар департаменти бошлиғи Маъмур Саидқосимов ва бошқа ЎФА мутасаддилари иштирок этишди.\nЎФА расмий сайтида маълум қилинишича, йиғилишда сўзга чиққан Умид Аҳмаджонов Ўзбекистон футбол ассоциацияси томонидан ҳакамларга барча шароитлар яратиб берилаётгани, бундан кўзланган асосий мақсад Ўзбекистонда ҳакамлик савиясини ошириш, ўйинларнинг холис ва адолатли бошқарилишини таъминлашдар иборат эканини айтиб ўтган.\nЖорий мавсумдан бошлаб бошқарган учрашувлари учун яхши баҳолар олган ҳакамлар Ўзбекистон футбол ассоциацияси томонидан рағбатлантириб борилади. Аксинча, қўпол хатоларга йўл қўядиган ҳакамлар эса қайтиб Суперлига ўйинларига қўйилмайди, улар Про-лига мусобақасида ҳакамлик қилишади ҳамда юқори лига учрашувларини бошқаришга муносиб эканликларини бошқатдан исботлашлари керак бўлади.\nМақсад – ҳакамларимиз ўйинларни холис ва адолатли бошқаришсин, турли қинғирликлардан узоқроқ юришсин. Ҳакамларнинг ҳаракатлари мунтазам равишда махсус инспекция томонидан назорат қилиб борилишини ҳам таъкидлаб ўтиш зарур. Қинғир ишларларга аралашадиган ҳакамлар қаттиқ жазоланади.\nУчрашувларни бошқариш учун жойларга боришганида, ҳакамларга нисбатан ҳурмат юқори бўлсин. Ҳакамларга четдан босим ўтказишга ҳеч кимнинг ҳаққи йўқ. Клуб раҳбарлари, вакиллари, ким бўлишидан қатъий назар, агар ҳакамларга босим ўтказишга уринишса, ЎФА томонидан жазоланади. Жорий мавсумдан бошлаб ҳакамларнинг ўйинларга бориш-келиш, меҳмонхона харажатлари барчаси ПФЛ томонидан қоплаб берилади. Мақсад - ҳакамлар даҳлсиз бўлсин. Ўз ишини сидқидилдан бажарсин. Фақат Ўзбекистон футбол ассоциацияси раҳбарияти ҳакамлар ишини назорат қилади ва уларни баҳолаб боради.\nРавшан Эрматов бутун дунёда ҳурматга сазовор ҳакам. У эндиликда Суперлига ва Про-лига ҳакамларига кураторлик вазифасини бажаради. Ўзининг катта тажрибаси ва маҳорати билан бошқа ҳакамларга ҳам малака оширишга ёрдам беради. Ҳакамларимиз фақат Ўзбекистон доирасидаги учрашувларда ишламай, ФИФА ва ОФК таснифидан ўрин олган ўйинларда кўпроқ ишлашларига эришишимиз зарур. Бунинг учун ҳар бир ҳакам ўз устида кўп ишлаши, меҳнат қилиши талаб этилади. Шундагина ривожланиш, ўсишни кузатиш мумкин бўлади”, - деган Умид Аҳмаджонов.\nРавшан Эрматов Суперлига ҳакамлар Про-лига


Ўқитувчилар замон талаблари даражасида дарс ўтишга ҳаракат қилмоқда - zarnews.uz\nЎтган ҳафта Zarnews.uz сайти орқали кейинги йилларда халқ таълими тизимида мактаб салоҳиятини кучайтириш чоралари кўриляпти. Бу нарса ўқитувчи обрўси ва маҳоратини ошишига таъсир қиляптими? , деган савол асосида сўров ўтказган эдик.\nСўровда қатнашганларнинг 29 фоиз ҳа, бу сезилмоқда, деган жавобни белгилаган. 41 фоиз кузатувчи йўқ, ўқитувчилар эскича ишлашга ўрганиб қолган, деган хулосага келган, 20 фоизи ота-оналарнинг ўқитувчига муносабати ўзгармаяпти, деб ҳисоблайди. Шунингдек, 10 фоиз қатнашчи ўқитувчи маҳорати ошишидан манфаатдор эмаслигини билдирган.\nМазкур сўров натижалари юзасидан вилоят халқ таълими бошқармасининг таълим муассасалари фаолиятини ташкил этиш бўлими бошлиғи Ғайрат Бобохоловнинг фикрлари билан қизиқдик:\n– Файласуф Гётенинг “Ўртача ўқитувчи баён қилади, яхши ўқитувчи тушунтиради, машҳур ўқитувчи намойиш қилади, буюк ўқитувчи руҳлантиради”, деган сўзларини бугун ҳар бир ўқитувчи кундалик шиорига айлантириши керак, – дейди Ғ.Бобохолов. – Ва, албатта, шу шиор асосида ҳаракат қилса, кўзланган мақсадга эришади. Бугун ўқитувчиларнинг жамиятда обрўйини ошириш мақсадида уларнинг ойлик иш ҳақи кўтарилди, улардан ортиқча ҳужжат талаб қилинмайдиган бўлди, энг асосийси, ўқитувчилар мажбурий меҳнатдан озод этилди.\nШундай экан, бундай имконият ва ишончга биноан ўқитувчилардан ҳам катта меҳнат талаб қилинади. Масалан, ўқитувчи юксак даражада билимли бўлибгина қолмай, кишилар билан яхши муомала қила оладиган, вазмин, ўзининг хулқи билан ибратли инсон бўлиши лозим. Тўғри, кўплаб педагог-ходимлар талаб даражасида маҳоратга эга бўлмаслиги мумкин, бироқ уларнинг аксарияти янгиликка, замон талаблари даражасида ўқувчиларга сабоқ беришга ҳаракат қилмоқда.\nТеглар: Ўқитувчилар Халқ таълими ижтимоий сўров


COVID-19 га қарши вакциналарнинг ишланмалари бўйича дайжест (19.10.2020 ҳолатига)\nCOVID-19га қарши вакциналар ишланмалари бўйича Инновацион ривожланиш вазирлиги ҳузуридаги Илмий-техник ахборот маркази томонидан тайёрланаётган дайжестни эътиборингизга ҳавола этамиз.\n2020 йилнинг 19 октябрь ҳолати.\nХитой COVID вакцинасини олишга имконни таъминлаш учун глобал ҳаракатга қўшилди\nЖаҳон соғлиқни сақлаш ташкилоти (ЖССТ) Хитой унинг ишланмасидан сўнг ЖССТ ҳамда Вакцина ва эмлаш бўйича глобал альянснинг (GAVI) коронавирусга қарши вакцинани барча давлатлар олиши имконини таъминлашга қаратилган COVAX ташаббусига қўшилган учта қўшимча мамлакат қаторига кирганини маълум қилди .\nМамлакат, Корея Республикаси ва Науру ороли билан бирга, бу ҳафта COVAX дастурига қўшилди ва иштирок этувчи мамлакатлар ва иқтисодиётларнинг умумий сонини 171тага олиб келди.\nТедросГебрейесус ," бизда самарали вакцина бўлганда, биз ҳам ундан самарали фойдаланишимиз керак бўлади ва бунинг учун энг яхши йўл COVAX механизми орқали адолатли асосда барча мамлакатлар олиши имконини таъминлашдир.\n"COVAX дастурида иштирок этадиган мамлакатлар қанчалик кўп бўлса, бутун дунё бўйлаб оғир COVID касаллиги хавфини камайтириш учун вакциналарнинг энг тез ва энг адолатли тақсимланиши учун имкониятлар мавжуд", - деди катта маслаҳатчи доктор Брюс Эйлвард.\nНидерландияда карантин тадбирлари жорий йилнинг декабрь ойига қадар узайтирилиши мумкин\nМиллий соғлиқни сақлаш институти RIVM маълумотларига кўра, ўтган кун давомида Нидерландияда коронавируснинг янги рўйхатга олинган ҳолатлари сони 8 184 тани ташкил этган .\nЯнги рақам инфекциянинг янги ҳолатлари сони камая бошлаганини кўрсатиши мумкин. Бироқ, бу ҳақиқатда шундайми ёки йўқлигини аниқлаш учун ҳисобот тайёрлашдаги вақт кечикишлари сабабли бир неча кун талаб этилади . Шифохонага ётқизилган беморлар сони 1 652 тага кўпайди, шундан 364 таси реанимация бўлимидадир. Яна 28 киши касаллик асоратлари туфайли вафот этиб, бунинг натижасида ўтган ҳафта учун кунлик ўртачақиймат 24 ўлим ҳолатлани ташкил этди. Бу аввалги ҳафтага нисбатан 7 тага кўпдир.\nКоронавирус билан касалланганларнинг аксарияти Амстердамда аниқланган - 683 ҳолат. RIVM вирусологи ЯапванДиссель шанба куни маҳаллий телеканалга бу ҳафта бошида Голландия ҳукумати томонидан ўрнатилган қисман изоляция жорий йилнинг декабригача давом этиши мумкинлигини айтди.\n"Агар ҳисоб-китобларни амалга оширсак, коронавирус инфекциясининг узоқроқ ўсиш даврини кутишимиз мумкин, бу даврда рақамлар юқори бўлади. Биз бу қанча вақт давом этишини фақат тахмин қилишимиз мумкин. Эҳтимол, жорий йилнинг декабрига қадар давом этар" - деди Я. Диссель .\nГерманияда ИВЛ билан коронавирусни 38 000 еврога даволашади\nГерманияда COVID-19 коронавируси билан чақириладиган атипик пневмонияни стационар тарзда даволаш ўртача 10,7 минг евро туради, дея хабар беради ГФР даги тиббий суғурта давлат кассаларининг энг йирик бирлашмаси АОК вакили .\nАОК 26.5 млн кишини - Германия аҳолисининг деярли учдан бир қисмини суғурталайди.\nЎпкани сунъий вентиляциясиз даволаш ўртача харажати 5 минг еврони ташкил этади, лекин ИВЛга уланадиган ҳолатда ўртача қиймати 38,5 минг еврогача ортади.\nШунга ўхшаш рақамларни бошқа йирик Barmer давлат кассаси ҳам келтирмоқда: агар ИВЛга уланиш талаб қилинмаса, унда COVID-19 билан беморнинг стационар даволаш ўртача қиймати деярли 7 минг еврони ташкил этади, бундай уланиш талаб қилинадиган ҳолларда эса ўртача қиймати 31.7 минг еврогача ортади.\nBerlin TU Берлин техника университети ва Лейбниц номидаги Иқтисодий тадқиқотлар институти томонидан ўтказилган тадқиқотга кўра, COVID-19 дан даволанаётган барча беморларнинг 14% ИВЛга уланган бўлиши керак, хабар берди WeltamSonntag ҳафталик нашри.\nТаъкидланишича, пандемиянинг биринчи тўлқини пайтида Европанинг бошқа давлатларидан фарқли равишда кенг чекловлар қўймаган мамлакат энди маҳаллий карантин тадбирларини жорий этишга мажбур.\nДушанба куни кучга кириши лозим бўлган янги қоидалар ҳудудий соғлиқни сақлаш органларига фуқаролардан жамоат жойларидан ўзларини олиб қочишни сўраш ва жамоат транспортидан фойдаланишга чеклов қўйиш имконини беради .\nШу билан бирга, у янги қоидалар тавсиялар эмас, балки талаблар сифатида таклиф этилади, деб кўрсатилмоқда ва Швеция ҳукумати уларга риоя қилмаслик учун жарима жорий этиш режаси йўқ.\nНашр маълумотларига кўра, эпидемиологлар миллий изоляцияни жорий этишдан бош тортгани туфайли пандемия давомида Швециядаги вазиятни яқиндан кузатиб борган. Бироқ, сентябрь ойидан бери мамлакатда касалга чалинганларнинг сони ортиб бораётгани Швеция расмийларининг жамоавий иммунитетни шакллантиришга бўлган умидлари амалга ошмаганини кўрсатмоқда.\nЖССТ маълумотларига кўра, Швецияда 103 000 дан ортиқ COVID-19 инфекцияси ҳолатлари рўйхатга олинган. Олти мингга яқин одам ўлган.\nСловакияда COVID-19га ўн ёшдан ошган мамлакатнинг барча фуқароларини тестдан ўтказишга қарор қилишди\nСловакияда COVID-19 инфекциялар сони кўпайиб бораётгани туфайли мамлакат аҳолисининг умумдавлат тестдан ўтказилиши тайёрланмоқда. Бу ҳақда Бош вазир Игорь Матович баёнот берди. Словакия ҳукумати раҳбари 10 ёшгача болалардан ташқари ҳамма коронавирусга тестдан ўтиши кераклигини айтди\nТест синовлари бепул бўлиши таъкидланмоқда. Ҳукумат ушбу кампания учун миллион тест буюрди.\nТест кетма-кет бир неча дам олиш кунлари бўлиб ўтади ва COVID-19 тарқалиши бўйича етакчи ҳудудларда 24-25 октябрь куни бошланади.\nБош вазирнинг сўзларига кўра, умумдавлат тестдан ўтказилиши сайловга ўхшаш тизим ёрдамида амалга оширилиши керак. Тестдан ўтказиш жойлари сайлов участкаларида жойлаштирилади. Пробаларни танлаб олиш пунктлари деярли 6 000 та округларда ташкил этилади.\nБош вазир тестдан ўтказиш мажбурий ёки ихтиёрий бўлишини айтишга ҳали тайёр емаслигини таъкидлади.\n"Агар биз бунинг уддасидан чиқолсак, бутун дунё учун тақлид қилиш учун намуна бўла оламиз", - дейди Игорь Матович.\nАгар кенг кўламли кампания муваффақиятсиз бўлса, ҳукумат раҳбари истеъфога чиқишга тайёр, чунки у бутун аҳолини тестдан ўтказиш касалликнинг ўсишини тўхтатишнинг ягона йўли деб ҳисоблайди.\nСўнгги маълумотларга кўра, мамлакатда 28 268 та COVID-19 ҳолатлари рўйхатга олинган бўлиб, ўтган кун давомида ўсиш 1 968 нафар кишини ташкил этган.\nCOVID-19 коронавирусига қарши вакцина қачон пайдо бўлади?\nЖаҳон соғлиқни сақлаш ташкилоти 196 вакцина тадқиқотларини кузатиб бормоқда. Улардан 42 тасида инсонлар устида клиник синовларини ўтказмоқда ва саккизтаси эса уларнинг самарадорлигини текшириш учун тадқиқотларнинг учинчи босқичида турибди. Novavax Буюк Британияда 10000 нафар кўнгиллилар бир ишда сўнг вакцина суд учинчи босқичини бошлади .\nХитой ва Россия чекланган тарзда фойдаланиш учун ҳозирнинг ўзида баъзи вакциналарни тасдиқлади.\nУхань биологик маҳсулотлар институти БАА соғлиқни сақлаш ходимлари учун ишлатиладиган вакцинага эга ва ушбу илмий муассаса хабарига кўра, Хитой ҳукумати уни 100 000 нафардан ортиқ кишида фойдаланилишини тасдиқлади. CanSinoBiologics вакцинани Хитой аскарларида синовдан ўтказмоқда.\nБуюк Британия ҳукумати қошидаги коронавирус бўйича ишчи гуруҳи раҳбари КейтБингхэм вакцинанинг Рождество байрамига етиб келишининг кам эҳтимоли борлигини маълум қилди. Лекин у вакцина кейинги йилнинг бошида чиқишини кутаётганлигини билдирди. Дори-дармонлар ва соғлиқни сақлаш маҳсулотларини тартибга солиш органи аввалига ҳар қандай вакцинани тасдиқлаши, кейин эса ишлаб чиқарилиши ва тарқатилиши керак.\nОлимлар сиёсатчиларга уларда COVID-19 ёки бошқа ҳаёт учун хавфли касаллик бўлишидан қатъи назар, вирус тарқалишининг олдини олиш чораларини кўришни маслаҳат бермоқда. Биринчи вакциналар фақат қисман самарали бўлиши мумкин ва ҳаммани ҳимоя қила олмайди. Карантин чоралари камида 2021 йилнинг июлигача давом этиши мумкин.\nОлимлар COVID-19 дан ўлим хавфини икки баробар оширадиган омилни айтишди\nТадқиқотга кўра, коронавирус инфекцияси билан касалликда ўлим эҳтимоли буйрак касалликларини икки баробарга орттиради . Аввалроқ, олимлар грипп ва COVID-19 билан кетма-кет касалланиш ўлим хавфини оширишини аниқлашди.\nКоронавирус инфекцияси билан касалланганда буйрак касалликлари ўлим хавфини икки баробарга оширади. Бу ҳақда Буюк Британия олимлари ўзларининг тадқиқот натижаларини "Anaesthesia" журналида эълон қилишди.\nМутахассислар 10 мартдан ва 23 июль кунлари орасида Лондон ва Бирмингемдаги тўртта шифохонада COVID-19 касаллиги билан интенсив даволанишга ётқизилган 372 нафар беморлардан олинган маълумотларни ўрганиб чиқишди.\n216 нафар беморда сурункали ёки инфекция билан боғлиқ буйрак муаммолари бор эди. Улардан 107 киши вафот этди (50%). Буйрак муаммоси бўлмаган қолган 156 нафар бемордан 32 нафари (21%) вафот этди.\nТадқиқотчилар ўлим эҳтимоли умуман олганда инфекцияни токсик моддалардан фойдаланиш билан даволашда организмга вирус таъсири, шунингдек ўпка ва буйрак ўртасидаги "кесишма алоқа" билан боғлиқ деб тахмин қилишмоқда.\nReported Cases and Deaths by Country, Territory, or Conveyance // https://www.worldometers.info/coronavirus/ (18.10.2020 г.)\nКитай присоединяется к глобальным усилиям по обеспечению доступа к вакцине COVID для всех // https://moderndiplomacy.eu/2020/10/18/china-joins-глобал-effort-to-ensure-COVID-vaccine-access-for-all/ (18.10.2020 г.)\nWHO Director-General's opening remarks at the media briefing on COVID-19 // https://www.who.int/dg/speeches/detail/who-director-general-s-opening-remarks-at-the-media-briefing-on-COVID-19---9-october-2020\nNew coronavirus cases top 8141 in 24 hours, lockdown ‘could last until December’ // https://www.dutchnews.nl/news/2020/10/new-coronavirus-cases-top-8141-in-24-hours-lockdown-could-last-until-december/ (18.10.2020 г.)\nВ Германии коронавирус с ИВЛ лечат за €38 тысяч// https://www.zakon.kz/5044330-v-germanii-koronavirus-s-ivl-lechat-za.html (18.10.2020 г.)\nШвеция изменила стратегию борьбы с COVID-19 из-за роста заболеваемости// https://ria.ru/20201018/shvetsiya-1580363505.html (18.10.2020 г.)\nKrajinu čaká plošné testovanie, oznámilMatovič// https://www.zakon.kz/\n5044330-v-germanii-koronavirus-s-ivl-lechat-za.html (18.10.2020 г.)\nAre we near to having a vaccine for COVID-19? // https://www.theguardian.com/society/2020/oct/17/are-we-near-to-having-a-vaccine-for-COVID-19 (18.10.2020 г.)\nRenal impairment and its impact on clinical outcomes in patients who are critically ill with COVID‐19: a multicentre observational study // https://associationofanaesthetists-publications.onlinelibrary.wiley.com/


Бекободда «Нексия» ҳайдовчиси рулда ухлаб қолди....\n10.05.2018 15:46 0 2096\nКеча, 9 май куни соат 06.00ларда, Тошкент вилоятининг Бекобод туманида Ж.С бошқарувидаги Нексия» русумли автомашинасини туман ҳудудидан ўтувчи «Қорасув-Бўка-Бекобод» автомобиль йўлининг 71-км.да ҳайдаб кетаётиб ухлаб қолган.\nИИВ жамоатчилик ва оммавий ахборот воситалари билан алоқалар бошқармаси хабарига кўра, бошқарувсиз қолган машина симёғочга бориб урилган. Воқеа оқибатида ҳайдовчи Ж.С. ва йўловчи А.А вафот этган. Яна икки йўловчи жароҳат олиб, шифохонага жойлаштирилган.\nЙТҲ Нексия Бекобод\nҲодиса 08/04, 15:54


Каримов Германия вазирини қабул қилди\nЎзбекистон президенти Ислом Каримов бугун Оқсаройда мамлакатга сафар қилган Германия ташқи ишлар вазири Гуидо Вестерфеллени қабул қилди.\nЎзбекистон ташқи ишлар вазири Владимир Норов ҳам иштирок этган ушбу учрашувда ўзаро алоқалар ривожига оид масалалар, томонларни қизиқтирган минтақавий ва халқаро мавзулар юзасидан фикр алмашилди.\nЖума куни Гуидо Вестервелле Ўзбекистондан қўшни Қирғизистонга йўл олади. Германия расмийсининг яқинда қонли тўқнашувлар рўй берган Ўш вилоятига ҳам бориши кутилмоқда.\nАйни пайтда, айрим ахборот агентликларига кўра, Франция ташқи ишлар вазири Бернар Кушнернинг ҳам минтақага сафар қилиши кутилмоқда.\nГермания ташқи ишлар вазири Гуидо Вестервелле 14 июл куни Россиянинг Екатеринбург шаҳрига сафар қилди ва у ерда Россия-Германия ҳукуматлараро комиссиясининг навбатдаги мажлисида иштирок этди.


Ёзги таътил бошланди! Соғломлаштириш оромгоҳлари мавсумга тайёрми? - Халқ сўзи\nЁзги таътил бошланди! Соғломлаштириш оромгоҳлари мавсумга тайёрми?\n10:56 30 Май 2019 Жамият\nУргут туманининг тоғ ёнбағирларидаги сўлим масканда жойлашган “Чор чинор” болалар оромгоҳида “Оромгоҳларда болаларнинг бўш вақтини самарали ўтказишга барчамиз масъулмиз” мавзусида семинар бўлиб ўтди. Бу ҳақда вилоят халқ таълими бошқармаси хабар берди.\nЁзги соғломлаштириш оромгоҳларини намунали ташкил этиш мақсадида ўтказилган тадбирда вилоят ва туман (шаҳар) ҳокимлиги масъуллари, халқ таълими бўлими мудирлари, тиббиёт бирлашмаси бошлиқлари, касаба уюшмалари раислари, ДСЭНМ бош врачлари, барча оромгоҳ раҳбарлари ҳамда тарбиячи ва спорт мураббийлари қатнашди.\nЁзги таътил вақтида 23 та доимий оромгоҳда 10 мингга яқин, кундузги оромгоҳларда эса 11 мингдан ортиқ болаларни ҳордиқ олиши режалаштирилган, – деди вилоят ҳокимининг ўринбосари Рустам Қобилов семинар иштирокчиларига. – Шунинг учун барчамиз уларнинг вақтини мазмунли ўтишида ҳиссамизни қўшишимиз керак. Болажонлар қайси оромгоҳда бўлмасин ўтказган ўн икки кунидан хурсанд бўлсин. Бу тадбирни “Чор чинор” болалар оромгоҳида ташкил қилганимиз ҳам бежиз эмас, албатта. Негаки, ҳар бир оромгоҳ раҳбари мазкур маскандаги шароит ва имкониятларни кўриб, ўргансин ва амалиётда қўллашга ҳаракат қилсин. Амалий семинар давомида болажонлар дам олиш вақтининг мазмунли ўтиши, уларнинг ҳар бир хатти-ҳаракатини қатъий назоратга олиш кераклиги айтилди. Иштирокчилар ўзларининг фикр-мулоҳазаларини билдирди ва ўзаро савол-жавоблар бўлди. Шундан сўнг тадбир қатнашчилари оромгоҳда яратилган шароитлар билан танишди.\nОромгоҳда замонавий жиҳозлар билан таъминланган олтита ётоқ павильони, ёзги амфитеатр, сузиш ҳавзаси, спорт мажмуаси, ташқи ва ички ўйингоҳлар ҳамда ошхонада ташкил этилган қулайликлар иштирокчиларда катта қизиқиш уйғотди.\nШунингдек, меҳмонлар оромгоҳдаги болалар учун қизиқарли адабиётлар билан таъминланган кутубхона, маънавият ва тиббиёт хонаси билан танишди.\nТадбир якунида вилоят маданият бошқармаси томонидан болажонлар учун тайёрланган қувноқ куй ва қўшиқлардан иборат дисклар тарқатилди.


Обама Эрон билан имзоланган шартнома тўғрисида тушунтириш берди\nАҚШ президенти Барак Обама америкаликларга ҳафталик мурожаатида ядровий дастурни чеклаш бўйича Эрон билан имзоланган шартноманинг айрим жиҳатлари бўйича тушунтириш берди.\nОбаманинг айтишича, шартномада Эрон ўз уран заҳирасини 98 фоизга, бойитилган уран ишлаб чиқариладиган центрифугалар сонини 20 мингдан 6 минггача қисқартириши белгиланган.\nБундан ташқари Эрон оғир сувда ишловчи Арак реакторини плутоний ишлаб чиқара олмайдиган қилиб қайта қуриш мажбуриятини олган. Шунингдек, Эрон кейинги 15 йил мобайнида бу каби бирорта реактор барпо этишга ҳақли эмас.\nОбамага кўра, Атом энергияси бўйича халқаро агентлик ҳарбий инспекторлари Эроннинг барча ядровий объектларини назорат қилиб боради. Теҳрон шартномага амал қилмаётгани аниқланса, Эронга нисбатан жорий этилган барча иқтисодий санкциялар яна қайта жорий этилади.\n14 июлда дунёнинг олти етакчи давлати ва Эрон ўртасида Венда эришилган шартномага асосан Теҳрон ўз ядровий дастурини чеклаши лозим, бунинг эвазига Теҳронга нисбатан халқаро санкциялар босқичма-босқич бекор қилинади.\nМазкур музокараларда БМТ Хавфсизлик кенгашининг вето қўйиш ҳуқуқига эга бўлган беш аъзоси - АҚШ, Россия, Хитой, Британия, Франция, шунингдек, Германия ва Европа Иттифоқи иштирок этган.


Алоқа операторларига SMS орқали реклама тарқатишни ман қилиш таклиф этилмоқда\n10:39 / 25.07.2018\n“Менинг фикрим” жамоавий мурожаатлар порталида алоқа операторларига СМС орқали реклама тарқатишни ман қилиш ҳақида петиция пайдо бўлди.\nДеярли барчамиз қўл телефонларидан фойдаланамиз. Бунда ҳар ким ўз заруриятига қараб алоқа учун маблағ сарфлайди. Бу хизматлар биз учун бепул эмас. Лекин кейинги пайтларда уяли алоқа операторлари қўшимча даромад учун реклама маълумотларини СМС орқали ҳеч қандай қоидаларсиз тарқатиш билан шуғулланмоқдалар, дейилади мурожаатда.\n“Шундоқ ҳам маълумотлар оқимида яшаётганимизда бу кераксиз рекламалар энди ортиқча. Гап ижтимоий аҳамиятга эга бўлган СМСлар ҳақида кетмаяпти. Гап “фалон рақамга телефон қил. Барча танишувлар шу ерда” каби буйруқ тарзида ёзилган СМСлар тўлиб тошиб ётибди. Ёши катта одамлар бу СМСларнинг 80 фоизини ҳам тушунмайди. Кўпчилик буйруқ тарзида бўлгани учун ёзилган рақамларга териб ҳам кўришади. Оқибати эса маълум - контент провайдери абонентнинг пулини қуритади”, - дейди мурожаат муаллифи.\n“Таклифимиз, мобиль алоқа операторларининг СМСларини тартибга солиш керак. Уяли алоқа операторларига пуллик хизмат кўрсатганда рекламани тақиқлаш керак ёки бир кунда тарқатиладиган реклама СМСлар лимитини белгилаб бериш зарур.\nШунингдек, уяли алоқа компаниялари қуйидагиларга қатьий амал қилишини белгилаб қўйиш зарур: СМС орқали реклама тарқатишни ман қилиш; абонентга келадиган реклама кўринишидаги СМСлар сонини чеклаш; реклама СМСларнинг буйруқ тарзида ёзилишини ман қилиш; реклама СМСларнинг биринчи сўзини унинг мазмунига қараб, “Реклама:...”, ёки “Таклиф:...” ёки “Маълумот:....” деган сўзлар билан бошланишини мажбурий қилиш; реклама СМСларини абонентларнинг ёшини ҳисобга олган ҳолда юбориш.\nБу орқали абонентларга ҳар хил фойдасиз ва мазмунсиз рекламалар ва ахборотлар етказилишининг олди олинади”, - дея якунланади мурожаат.


PressReader - Qishloq Hayoti (Village Life): 2018-05-29 - Ким асога суяниб, боғ этар, Ким тўрт мўчаси соғ, борини абгор этар...\nКим асога суяниб, боғ этар, Ким тўрт мўчаси соғ, борини абгор этар...\nТоморқа – хазина. Ундан оқилона фойдаланиб, мева-сабзавот ва полиз маҳсулотлари етиштираётган, топган даромадидан турмушини фаровон этаётган юртдошларимиз кўп.\nБоёвут тумани ерлари унумдорлиги, аҳолининг асосий қисми Сирдарё дарёсига яқин қишлоқ ва қўрғонларда истиқомат қилиши туфайли ҳудудда боғ-роғларни кўпайтириш, иссиқхоналар барпо этиш, бир ердан йилига икки-уч марта ҳосил олиш имконияти мавжуд. Бундан унумли фойдаланаётган хонадонларни кўриб, “Қани энди бизнинг ҳам шундай анорзору узумзорларимиз, боғу пайкалларимиз бўлса”, дея ҳавас қиласиз.\nТуманнинг “Фарҳод” маҳалла фуқаролар йиғинида яшайдиган Шаҳриёр Примов 2001 йилда Гу- листон давлат университетини тамомлагач, меҳнат фаолиятини Халқ банкининг Ховос тумани бўлимида бошлади. Боёвут тумани иқтисодиёт бўлими бошлиғининг ўринбосари лавозимида меҳнат қилаётган ва айни кучга тўлган пайтида касаллик уни тўшакка михлаб қўйди. Жарроҳлик амалиётидан сўнг бир оёғи фалажланиб, яхши ишламай қолган йигит асло тушкунликка тушмади. Асога суянган ҳолда бўлса ҳам меҳнат қилишдан, ҳаракатдан тўхтамади.\nШаҳриёр томорқасига бир неча километр масофадан ариқ торттириб, сув олиб келди. Томорқасида анорзор барпо этиб, унинг ёнига олма, хурмо, гилос, ўрик, ёнғоқ сингари мевали дарахтларни экди. Айни пайтда 50 туп анорнинг ҳар тупи 15 килограммгача сара ҳосил беряпти. Бу мўъжаз боғда баҳордан кеч кузгача мева-сабзавот бўлади. Машҳур Қува анорини маҳаллий шароитга мослаштириб, ҳосилга киритгунча Шаҳриёрнинг ўзи ҳам, 70 ёшдан ошган онаси Хосият опа ва турмуш йўлдоши Зебохон ҳам тиним билишмади.\nШаҳриёрнинг анорчиликда ўзига хос усули бор. Унга кўра, анор илдизи ёни ковланиб, кўкламда чуқурчаларга бир тоғорадан чириган гўнг солиб чиқилади. Ёз давомида кўчатлар 5-6 марта сувга қондирилади. Маҳаллий ўғит ме- ванинг йирик бўлиши, ҳосилдорлик кескин ошишини таъминлаш баробарида тупроқнинг пастки қисмидаги гипс қатламини батамом йўқотади.\n– Боёвут ерларига нокдан бошқа барча мевали кўчатларни экиб, улардан мўл ҳосил олиш мумкин, – дейди Шаҳриёр. – Нок асосан қумоқ ва тошлоқ ерларда яхши кўкаради. Томорқамизга тоғли ҳудуддан тош ва қумоқ тупроқ олиб келиб, бир метргача қазилган ўрани тўлдирган ҳолда нок парваришлаш тажрибасини амалда синаб кўряпмиз. Насиб этса, нокни захкаш ерларда ҳам ўстириб, мўл ҳосил оламиз.\nШаҳриёрнинг шижоати ва ма-\nтонати бошқаларга ибратдир. Шу маҳаллада яшовчи Улуғбек Бўронов тоғни урса талқон қиладиган йигит. Аммо унинг томорқаси ҳайдовсиз, қаровсиз ҳолатда ётибди. Аввал экилган бир-икки туп кўчат ҳам қовжираб, ўтин бўлиш арафасида. Маҳалла фаолларининг айтишича, Улуғбек тадбиркорлик билан шуғулланар экан. Наҳотки, катта тадбиркорликка қўл урган, дасти узун ёш йигит кичиккина томорқасига экин-тикин экиб, гулдай яшнатиб қўя олмаса!\nТоморқа эгалари масъулиятни англашлари, халқ мулки бўлган ернинг умрини беҳуда ўтказмасликлари керак. Агар инсоннинг дилида ободликка ва яратувчанликка иштиёқ бўлса, нафақат томорқаларимиз, балки бутун мамлакат боғу бўстонга айланади.


Саид Аҳмад. Иқбол чироқлари (ҳикоя) | www.ziyouz.uz\nБош саҳифа Ўзбек насри онлайн антологиясиСаид Аҳмад (1920-2007)Саид Аҳмад. Иқбол чироқлари (ҳикоя)\nСаид Аҳмад. Иқбол чироқлари (ҳикоя)\nКуни билан бош тўғонда тош кўпориб чарчашимга қарамай, чўл оралаб тўрт километрлик йўлни пиёда босиб, ГЭС қурилишига борардим. Йўлни Иқбол чақнатган кўкимтир нур ёритиб турарди. Темир шотига тирмашиб Иқбол ишлаётган бетонли деворга кўтарилардим-да, унинг ёнида ўтириб, чақнаган нурдан ёшланган кўзларимни кепкам билан тўсардим. Иқбол жуда чаққон ишларди. Прораб «халақит берасан» деб неча марта мени девордан қувиб туширар, мен эса яна тирмашиб чиқаверардим. Шу девор устида, чўл шабадаси унинг сочларини тўзғитиб турган бир пайтда, кўзни олувчи кўкимтир нур орасида биринчи бор унинг юзидан ўпиб олганман. Иқбол аразлагандек менга ер остидан ғалати қилиб бир қаради-ю, яна электродни темир парчаси устига қўйди. Учқун чақнади, унинг қўли билинар-билинмас титраганини сездим. Ҳали-ҳали билолмайман, унинг вужудидаги бу титроқ ғазабданми, ё ҳаяжонданми… Шу кундан бошлаб Иқбол хаёлчан бўлиб қолди. Мендан ўзини олиб қочар, учрашган онларимизда юзимга тик қарай олмас эди.\nУчастка агитпунктида курс машғулоти бўлаётганда фельдшер хотин мени имлаб чақирди. Чиқдим. У қўлимга бир қоғоз тутқазди. Шошиб ўқидим. Унда шу гаплар ёзилган эди.\n«…Касалхонадаман, вақтингиз бўлса бир келиб кетсангиз. Иқбол».\n— Кетяпман денг… Кетиш олдида сизни ўз кўзим билан кўролмадим. Қани энди, кўзим очила қолса-ю бир кўрсам. Ҳарбий формада қанақа экансиз.\n— Биласизми, ўша куни қўлим ва кўзим ишда эди-ю…\n— Кўзингиз очилади. Албатта очилади, яна учрашамиз, бирга турмуш қиламиз. Ана ўшанда сиз чўлларда комбинезон кийиб юрмайсиз. Менинг уйимда, худди маликалардек ясаниб, шоҳона ҳаёт…\nШу куни Иқбол билан қош қорайгунча гаплашиб ўтирдим. У менга оқ йўл тилади. «Кутаман, Самад ака» деди-ю, муомаласи сал совуқроқ кўринди, бу гап юракдан эмас, шунчаки айтилганга ўхшади. Кетдим. Кўз олдимда Иқболнинг оқ докага чулғанган қиёфаси қолди…\nҚани энди учрашсак. Ўша вақтда айтганимдек, маликалардек…\nҚани энди, уни ҳозир шу топда кўрсам, ўша кўкимтир нур ичида бир кўрсам. Ҳу ўша чўлларда чақнаган кўкимтир чақин шуъласида у ҳақда хаёл сурсам… Ёшликни, биз ишлаган ўша азамат қурилишларни эсласам, бирга орзу қилганимизча яшасак…\n— Назаримда, эрга чиқмоқчи эмасга ўхшайди. Не-не йигитлар киши қўйди. Кўнмайди. Хотин-халажнинг гапига қараганда, аллақайси ГЭСда ишлаганда бир йигитга кўнгил берган эмиш. Йигит бевафолик қилганмиш, ундай десам, кимни кутади?! Хуллас, бу тўғрида бир нима дейиш қийин…\n← Аввалги Аввалги Саид Аҳмад. Турналар (ҳикоя)\nКейинги → Кейинги: Саид Аҳмад. Онажонлар (ҳикоя)


АҚШ полициясига фотоаппаратли коптоклар берилади\n17:18 / 01.07.2015\nМассачусетс технологик институтининг стартап компанияларидан бири айлана шаклдаги фотоаппарат яратди. У фавқулодда вазиятларда хавфли инсонларни тез орада бино ичида ёки маълум ҳудудда топишга ёрдам беради. Камера ҳуқуқ-тартибот ходимлари томонидан қўлланиши кўзланмоқда.\nУч йиллик ишланмалардан сўнг Bounce Imaging компанияси Explorer камерасини ишлаб чиқаришга тайёрлигини маълум қилди. Теннис коптогидан сал кичикроқ бўлган бу камера резина қоплама билан ҳимояланган, шу боис уни ҳақиқий тўп сингари улоқтириб юбориш мумкин. Камера олти объективга эга. Объектларнинг ҳар бири секундига бир нечта сурат яратади. Ўрнатилган процессор барча тасвирларни бирлаштириб, 360 даража атрофни кўрсатадиган панорамага айлантириб беради. У ўз навбатида фойдаланувчининг смартфонига етказилади.\nБундай камера махсус қўшинларга ёки полициячиларга бино ичида яширинган жиноятчиларни кўришга, вайроналар остида қолган одамларни қидириб топишга ёрдам беради.\nExplorer камерасини Гарвард университети талабаси 2010 йили Гаитида содир бўлган зилзиладан сўнг ўйлаб топди. Вайроналар остидаги одамларни қидиришда қутқарув хизматлари оптик тола орқали тасвир узатувчи камералардан фойдаланишган эди. Аммо бундай камераларнинг кўплаб камчиликлари бор эди.\n2012 йили у ўз кашфиёти учун MassChallenge танловида 50 000 доллар ютиб олди. Ишланмалар ОАВ орқали ёритилди, сўнг эса тегишли ташкилотларнинг қизиқишига сабаб бўлди.\nКамеранинг биринчи партияси 100 нусха миқдорида чиқарилади. Компания келажакда камера дизайнини янада такомиллаштиришни режалаштирмоқда. Жумладан, Explorer’нинг кейинги версиялари ис гази, радиация ва ҳарорат датчикларини олиши мумкин.\nКамеранинг айни пайтда сотувда мавжуд икки версияси 1 495 ва 2 495 доллар туради.


совуқ - xabar.uz\nсовуқ ҳаво ва қор Хоразмга ҳам кириб келди (фото)\nXabar.uz мобил мухбирларининг хабар беришича, бугун совуқ ҳаво ва қор Хоразмга ҳам кириб келган. Ҳаво ҳарорати -9 даражани кўрсатмоқда.\nЎзбекистонга совуқ ҳаво оқими Россиядан кириб келади\nРеспублика Гидрометеорология маркази 9-14 март кунлари кутилаётган об-ҳаво маълумотини эълон қилди.\nГидрометеорология хизмати келаётган дам олиш кунларида кутиладиган об-ҳаво маълумотини эълон қилди.\nБундан хабар топган минглаб сайёҳлар ушбу ноёб ҳодисани томоша қилишга ошиқмоқда.\nТехасда совуқдан вафот этган 11 ёшли боланинг оиласи тегишли муассасаларни судга берди.\n«Кутилаётган совуқ мевали дарахтларга зарар етказади» — «Ўзгидромет» огоҳлантириш билан чиқди\nБугун Республика Гидрометеорология хизмати Ўзбекистонда об-ҳаво кескин совушидан огоҳлантирганди.\n23-26 февралда Ўзбекистон ҳудудига Волга бўйи орқали Россиянинг (Москва вилояти) Европа қисми ҳудудлари устида шаклланган совуқ ва нам ҳаво массалари кириб келади.


ОФК президенти Тошкентга келди. Ўзбекистон Осиё миқёсидаги иккита турнирга мезбонлик қилмоқчи\nОсиё Футбол Конфедерацияси Президенти Шайх Салмон бин Иброҳим ал-Халифа 16 сентябрь куни Ўзбекистон футбол ассоциациясига ташриф буюрди.\nМеҳмонни ЎФА президенти Абдусалом Азизов, ЎФА биринчи вице-президенти Равшан Эрматов, Жисмоний тарбия ва спорт вазири Дилмурод Набиев ҳамда вазирнинг биринчи ўринбосари Ойбек Касимов кутиб олишди. Бу ҳақда ассоциация матбуот хизмати хабар бермоқда.\nДастлаб, ЎФА қошидаги майдонда ёш футболчилар билан учрашув бўлиб ўтди ва уларга меҳмонлар томонидан футбол тўплари совға тариқасида тақдим этилди. Шундан сўнг ОФК ва ЎФА раҳбариятининг ўзаро мулоқоти бўлиб ўтди.\nМулоқот аввалида ЎФА президенти Абдусалом Азизов сўзга чиқиб, меҳмонларнинг ташрифидан мамнун эканлигини билдирди.\n«Жаноб Шайх Салмон бин Иброҳим ал-Халифа, Ўзбекистонга хуш келибсиз! Сизни гўзал диёримизда кўриб турганимиздан бағоят хурсандмиз. Энг аввало сизга Осиё футболи ривожи йўлида амалга ошираётган муваффақиятли фаолиятингиз учун миннатдорчилик билдириб ўтмоқчиман. Ҳозирги кунга келиб ОФК дунёнинг энг катта ва салмоқли спорт ташкилотларидан бирига айланган.\nЎзбекистон футбол ассоциацияси ОФКнинг ҳар қандай ташаббуслари ва лойиҳаларини қўллаб-қувватлайди ва ҳамкорлик қилиш истагини билдиради.\nЎзбекистонда футболни жуда яхши кўришади. Ана шу мухлислар учун ҳам биз футболимизни янги босқичга олиб чиқишимиз, ғалабаларни қайтаришимиз керак.\nБундан ташқари, мамлакатимиз Осиё футболидаги йирик турнирларни ҳам қабул қилиш учун ҳаракатларни бошлаб юборган. Биз 2020 йилги ёшлар ўртасидаги Осиё чемпионати ва 2022 йилги аёллар ўртасидаги Осиё кубоги мезбонлигига ўз номзодимизни қўйганмиз. Агар мусобақалар бизга ишониб топширилса, уларни энг юқори савияда ўтказиш учун бор салоҳиятимизни ишга соламиз», – деди Абдусалом Азизов.\nЎз навбатида Шайх Салмон ҳам Ўзбекистон билан ҳамкорлик ОФК учун қанчалик муҳим эканини таъкидлаб ўтди.\n«Бизга кўрсатилаётган эътибор учун сизга ва меҳмондўст ўзбек халқига миннатдорчилик билдириб ўтмоқчиман. ОФК Ўзбекистонни ўзининг энг ишончли ҳамкорларидан бири деб билади. Юртингизда футболга давлат раҳбарияти даражасида эътибор қаратилиши ва ўзбек халқи футболни қанчалик яхши кўришини биз жуда яхши биламиз ва бундан хурсандмиз. Бундай мамлакатлар Осиё қитъасида футболнинг оммалашиши ва ривожланишида катта ўрин тутишади.\nМен гўзал юртингизга тўртинчи бор ташриф буюрдим. Ҳар сафар ушбу мамлакатнинг салоҳияти ва футболдаги имкониятлари қанчалик юқори эканлигини ўзим учун қайд этиб ўтаман. Бу сафарги ташрифим алоҳида аҳамият касб этади.\nБиринчи навбатда сиз билан танишиш имконияти пайдо бўлди. Кўриб турибманки, бу ерда хақиқий профессионаллар ва ўз ишининг фидойилари йиғилган.\nМенинг таклифим муносабатларни янги саҳифадан очишдан иборат ва мулоқотимизни самимий, дўстона ва тўлиқ ишонч асосда йўлга қўйишдан иборат. Чунки айнан дўстлик ва ишонч ўзаро манфаатли ҳамкорликнинг муваффақият калити ҳисобланади.\nЁшлар ўртасидаги қитъа биринчилиги ва аёллар ўртасидаги Осиё кубоги бўйича тез фурсат ичида ОФК делегациясини юборамиз ва ўз тавсияларимизни берамиз.\nБиз, шунингдек, Ўзбекистоннинг кадрлар салоҳиятидан конфедерациямизда ҳам фойдаланиш ниятидамиз. Шу сабабли ҳам сизнинг тавсиянгизга асосланган ҳолда ўзбекистонлик мутахассисларни турли қўмита аъзолигига бажонидил қабул қилишга тайёрмиз.\nОсиё футболининг энг таниқли шахсларидан бири Равшан Эрматов ушбу жамоа аъзоси эканлиги бизни алоҳида қувонтирмоқда. Эрматовнинг тажрибаси нафақат ўзбек футболига, балки Осиё футболига жуда керак. У жаҳон футболида қитъамизнинг юзи ҳисобланади ва Осиё футболининг ҳалол ўйин борасидаги элчиси деб бемалол айта оламан.\nИжозатингиз билан ОФК ва ЎФА ўртасидаги бевосита мулоқотни йўлга қўйсак ва футбол ривожи йўлида бамаслаҳат иш тутсак. Менинг ташрифимдан асосий мақсад ҳам шу», – дея таъкидлади Шайх Салмон бин Иброҳим ал Халифа.\nЎФА хабарига кўра, учрашув томонида терма жамоалар учун база бўлиши мулжалланаётган футбол маркази лойиҳаси намойиш этилган. «Шайх Салмон лойиҳага юқори баҳо берди ва ФИФАнинг Футболни ривожлантириш қўмитаси масъулларидан бири сифатида ушбу ташкилотни ҳам лойиҳани қўллаб-қувватлашга чақиришини айтиб ўтди», дейилади расмий ахборотда.\nТаъкидланишича, мулоқот давомида томонлар ўзаро ҳамкорлик доирасида яна кўплаб долзарб масалаларни муҳокама қилиб, Ўзбекистон ва қитъа футболи манфаатларига хизмат қилишга қаратилган келишувларга эришган.\nУчрашув сўнгида Шайх Салмон бин Иброҳим ал-Халифа ҳамда Абдусалом Азизов эсдалик нишонлари билан алмашишган ва илиқ, дўстона мулоқот учун ўзаро миннатдорчилик билдириб ўтишган.\nЭслатиб ўтамиз, баҳрайнлик функционер 2019 йил апрелида иккинчи муддатга ОФК раҳбарлигига сайланган эди.\nОФК Шайх Салмон бин Иброҳим ал-Халифа ЎФА


22.04.2018 11:06 0 128\nБеруний тумани ҳокими Фарход Эрманов Хоразм вилояти ҳокими вазифасини бажарувчи этиб тайинланди. Бу ҳақда «Gazeta.uz» хабар берди.\nМаълумот учун, Фарход Эрманов 1958 йилда таваллуд топган. У 1995-1998 йилларда Амударё тумани ҳокими, 2004-2010 йилларда Қорақалпоғистон Республикаси қишлоқ хўжалиги вазири, 2010 йилдан буён Беруний тумани ҳокими лавозимларида фаолият юритган.\nЭслатиб ўтамиз, бу пайтгача вилоят ҳокимлиги вазифасини Илгизар Собиров бажариб келаётган эди.\nЖамият бугун, 09:33


Гулистонлик ўқитувчилар пахтада емаган сомсасига пул тўламоқда\n07 апрел 2020, Тошкент вақти: 03:07\nГулистонлик ўқитувчилардан пахта терими учун пул ундирилмоқда\nБу йилги пахта терими мавсумидаги ҳаражатлар учун гулистонлик ўқитувчилардан пул ундирилмоқда. Пахта терими пайтида ўқитувчилар ўрнига ëлланган теримчи-мардикорлар ҳақини тўлаш ҳам бугунги кунга келиб оддий коллеж ўқитувчилари зиммасига тушмоқда.\nОзодликка маълум бўлишича¸ пахта ҳаражатлари учун пул беришдан бош тортган ўқитувчилар директор хонасига чақиртирилиб “муҳокамадан ўтказилмоқда”\nОзодлик боғланган ва исми сир қолишини истаган Гулистон шаҳар Саноат касб -ҳунар коллежи ўқитувчиларидан бирининг айтишича¸ пахта теримига борган ўқитувчилар ўзлари билан овқат олиб борган бўлишига қарамасдан улардан овқат пули ундирилмоқда.\nПахта терими пайтида ўқитувчилар ўрнига ëлланган теримчи- мардикорлар ҳақини ва улар еган овқатлар пулини тўлаш ҳам бугунги кунга келиб оддий коллеж ўқитувчилари зиммасига тушмоқда.\nГулистондаги Саноат касб-ҳунар коллежининг ўқитувчиси Озодликка исми айтилмаслик шарти билан мана бу гапларни айтди:\n- Ҳалиям пахта муаммолари якунига етгани йўқ. Кеча коллежга борсам завхоз мени излаëтган экан. Унинг айтишича, мени ва ëтарли (ётиб териш учун, демоқчи - таҳр.) пахтага борган бошқа ўқитувчиларни қарздор қилиб қўйишибди. Пахта мавсумидаги сарф-ҳаражатлар¸ овқат¸ транспорт учун кетган пулни биз қоплаб беришимиз керак экан. Завхознинг қўлида қарздор ўқитувчиларнинг рўйхати бор эди. Мен ҳозирча 30 минг сўм тўлаб¸ қарзимдан қисман қутулдим¸ дейди суҳбатдош.\nКоллеж ўқитувчисининг айтишича¸ пахта терими учун ўқитувчилар ўрнига ëлланган теримчи-мардикорлар пули ҳам муаллимлардан ундирилган:\n- Мардикор теримчиларнинг бир кунлик нархи 50 минг сўмга чиқиб кетган эди. Пахтага ўқитувчилар ўрнига бориш учун 50 мингдан камига ҳеч ким рози бўлмаган эди. Энди ўшанда кўпга келган тўй, деб бир амаллаб мардикор ëллаб ўрнимизга пахтага жўнатган эдик. Завхознинг айтишича, ëтоқли пахтага ўрнимизга ëлланган мардикорлар ëлчитиб пахта термагани боис овқатдан қарз бўлишган. Мен бу гапга ишонмадим. Чунки мен ўз ўрнимга ëллаган теримчининг ҳар куни нормани бажарганини текшириб турганман. Бу нарсани ўз вақтида директор талаб қилган эди. Демак, мендан бугун асоссиз пул талаб қилишмоқда¸ деб таъкидлади суҳбатдош.\nОзодликка маълум бўлишича¸ пахта ҳаражатлари учун пул беришдан бош тортган ўқитувчилар директор кабинетига чақиртирилиб “муҳокамадан ўтказилмоқда”\nСирдарë вилояти ўрта махсус, касб-ҳунар таълими бошқармасининг Озодлик боғланган вакили пахта ҳаражатлари учун коллеж ўқитувчиларидан пул йиғишнинг мутлақо қонунга зидлигини таъкидлади.\nМулозимга кўра¸ " Сирдарë вилоятидаги коллеж ўқитувчиларининг ҳеч кимдан қарзи йўқ ва уларнинг ойлигидан пул чегириб қолиш қонунбузарликдир".\nСуҳбат асносида мулозим "ноқонуний йиғимлар билан шуғулланаëтган коллеж раҳбариятига чора кўрилишини ҳам билдирди".\nОзодлик суҳбатлашган коллеж ўқитувчилари ўтган пахта мавсумида анча чиқимдор бўлиб қолганлигидан шикоят қилишди.\nЎзбекистондаги пахта мавсумини таҳлил қилган фаолларнинг айтишига кўра¸ бу йилги терим жараëни коррупцияга кенг имкон берган.\nИнсон ҳуқуқлари бўйича Ўзбекистон-Германия форуми раҳбари Умида Ниёзова ўтган ҳафта Швейцариянинг Берн шаҳрида ўтган анжуманда айнан шу нуқтага эътибор қаратганлигини Озодликка билдирди:\n-Ўзбекистондаги пахта сектори турли коррупцион схемаларни ўз ичига олган. Бу схемалар кўп ҳолларда майда мулозимларнинг бойиши учун ҳизмат қилади. Теримни минимал ресурслар билан амалга оширган мулозим айни вақтда оддий одамлардан ўз чўнтаги учун пул ундиришни кўзлайди. Масалан, ўқитувчилар зиммасига 25 кило пахта терувчини овқат билан таъминлаш мажбурияти тушган. Мендаги маълумотларга кўра¸ овқат сифати ва қиймати 10 марта ошириб кўрсатилган. Агар бу рақамни пахта секторига жалб қилинган барча ўқитувчилар сонига кўпайтирсангиз, коррупция кўлами аëн бўлади, деди Умида Ниёзова.\nТадқиқотчи: Одамлар руҳини туширмаслиги ва атрофидагиларни ўйлаши керак


Сталин тўғри қарор қабул қилган кун - 16.10.2021, Sputnik Ўзбекистон\nСталин тўғри қарор қабул қилган кун\nСталиннинг қаҳрамонлиги ёки Иккинчи Жаҳон уруши йўналишини ўзгартириб юборган, тарихда "Москва мўжизаси" номини олган воқеа ҳақида. 16.10.2021, Sputnik Ўзбекистон\nУшбу ҳикоя бундан роппа-роса 80 йил олдин 1941 йилнинг октябр ойини ўрталарида содир бўлган ва Иккинчи Жаҳон уруши тақдирида муҳим рол ўйнаган воқеага бағишланади.Ўшанда немис фашистларининг тиш-тирноғигача қуролланган, танк ва моторлаштирилган дивизиялари шиддат билан Москвага яқинлашиб келаётган эди. Қизил Армия уларга жон-жаҳди билан қаршилик кўрсатаётган бўлса-да, лекин секин-аста Шарққа чекинишга мажбур бўлаётган эди. Фронтлардан келаётган янгиликлар бири биридан қайғули, аксарият ҳолларда совет аскарлари гоҳ у шаҳарни гоҳ бу шаҳарни қолдириб чекинишга мажбур бўлгани ҳақидаги нохуш хабарлар эди. Хуллас Совет Иттифоқи келажаги мутлақ мавҳум, бўлган энг тушкунли кунлар эди. Урушда ваҳима - бу даҳшатли нарса бўлади. Душман томон жуда кучли бўлмаса ҳам, одамлар кун сайин дуч келаётган қийинчиликлар сони ортиб бораверган сари турли ваҳималар ҳам кучайиб боради. "Ана бизни қуршаб олишди", "ана озиқ-овқат заҳиралари йўқ қилинди", "ана бизни ташлаб кетишди", "нима қилиб бўлса ҳам ўзимни қутқаришим керак" каби фикрлар ҳимояда бўлган томондаги ҳар бир кишиинг бошига келиши аниқ. Кунларнинг бирида ана шундай ваҳима оддий фуқароларни қамраб олди. 16 октябрь куни фронларда сезиларли ҳеч қандай ҳодиса содир бўлмасада, Москвада турли тартибсизликлар бошланди, аҳоли шаҳарни ташлаб қочишга тушди. Бунга сабаб бир нча кун олдин қабул қилинган махфий буйруқ бўлди. Иттифоқ раҳбарияти, албатта, урушда ҳамма нарса бўлиши мумкинлигини тушунган ҳолда пойтахтни ҳам кўчиришга тайёргарлик кўрарди. Москвадан барча муҳим давлат муассасаларни қисман заҳирадаги пойтахт номини олган - Куйбышев шаҳрига жўнатиш, муҳим инфратузилма объектларини портлатиш ҳақида буйруқ чиққанди.Лекин айрим раҳбарлар уни "қўлингга тушган нарсани олиб имкон қадар тезроқ қочиб қолиш керак" деб тушунган. Оқибатда идорларар очиқ, қаровсиз қолган, махфий ҳужжатлар, Ленин ва Маркс китоблари кўчаларда ёқилган. Давлат муассасаларининг кўчирилишини кўрган аҳолининг ваҳимаси янада кучайган. Шаҳарда талон-тарож, босқинчилик ва бошқа жиноятлар сони ҳам кескин ошиб кетган. Аксарият ходимлари фронтга жўнатилган милиция бу жиноятларга қарши курашишга кучи етмай қолган. Ушбу ваҳимали воқеаларнинг трагикомик рамзи сифатида "Муқаддас уруш" сўзларининг муаллифи В. И. Лебедев-Кумачнинг тақдирини эслаш мумкин. У ўзининг уй жиҳозларини иккита юк автомобилга ортиб юк станциясига олиб келган, лекин уларни поезда юклашда муаммо содир бўлган. Иккин кун давомида ушбу муаммо билан кураш натижасида шоир ақлдан озган... Лекин совет раҳбарияти муаммо негизин дарҳол тушунган ва 16 октябрь куни бошқа қарор қабул қилган. Москва шаҳри раҳбарлари аҳолига "Москва душманга ҳеч қачон топширилмаслигини" айтиб тинчлантирувчи сўзлар билан мурожаат қилган. Шу куннинг ўзида метро қайта ишга туширилган, трамвайлар юра бошлаган. Орадан икки кун ўтиб ваҳимачиларни жойида қатл қилиш ҳақида қонун қабул қилинган. Ушбу чоралар натижасида тез орада Москвада тартиб ўрнатилишига муваффақ бўлинган. Сталиннинг ўзига келсак, унинг режалари 80 йилдан кейин ҳам ноаниқ бўлиб қолмоқда. Дастлабки ре жа бўйича доҳийнинг ўзи ҳам пойтахни тарк этиши керак бўлган. Айтишларига кўра, Сталин ҳам темирйўл вокзалигача келган, плафторма бўйлаб бироз айланиб юрган ва кейин яна Кремлга қайтиб кетган ва шу билан масалани ёпган. Тарихий ҳужатлардан маълумки, ўша оғир кунларда Сталин Москвани тарк этмаган. Оқибатда мана шу қарор жуда тўғри бўлиб чиққан ва урушнинг кейинги тақдирига ҳам таъсир кўрсатган. 1940 йилда Парижда содир бўлган воқеаларни эсга олсак бунинг моҳиятини тушунамиз. 1940 йилнинг 14 инь куни, немислар бостириб келиши арафасида Франция ҳукумати эвакуация қилинган ва аҳоли ҳатто унинг қаердалигини билмаган. Шундан сўнг Парижда аҳоли машиналарда, араваларда қочиб кетишга уринган. Ҳукумат жойида бўлмаганидан сўнг, бироз ўтиб (1940 йил кузда) давлатнинг ўзи ҳам немисларга таслим бўлган. Москва ҳимояси эса, бутун бошли Иккинчи жаҳон урушининг йўналишини ўзгартириб юборди. Совет армияси ҳимоя ва чекинишдан илк бор ҳужумга ўтди ва Берлингача етиб борди. Тарихчилар баъзан буни "Москва мўъжизаси" дейишади. Эҳтимол Гитлер ҳам 1945 йилда ўртоқ Сталиндан ўрнак олган. Зеел тепаликларида унинг учун махсус бункер тайёрлаб қўйилган бўлсада, сўнгги дамгача у Рейхстагни тарк этмаган. Тўғри-да, ўзи хавфсиз жойга яшириниб олиб одамлари жангга бошлаётган раҳбарнинг гапига ким ҳам қулоқ соларди. Эҳтимол, Сталин ҳам 1941 йилда ана шулар ҳақида ўйлаган ва мамлакатни асраб қолган мутлақ тўғри қарорни қабул қилган, лекин ўша кунларда ваҳима домига тушиб "сичқон ини минг танга" бўлиб қолган раҳбарлар ҳам кам эмасди. СССРда уларни уруш ҳақидаги хотиралардан ўчириб ташлашга ҳаракат қилишган, фақат "мустаҳкам девор ва пўлат мудофаа" ҳақида куйлашган.\nсталин, иккинчи жаҳон уруши\n17:16 16.10.2021 (янгиланди: 00:23 17.10.2021)\n© Sputnik / Евгений Халдей / Фотобанкка ўтишГенералиссимус Советского Союза Иосиф Виссарионович Сталин. Москва, 1945.\nСталиннинг қаҳрамонлиги ёки Иккинчи Жаҳон уруши йўналишини ўзгартириб юборган, тарихда "Москва мўжизаси" номини олган воқеа ҳақида.\nУшбу ҳикоя бундан роппа-роса 80 йил олдин 1941 йилнинг октябр ойини ўрталарида содир бўлган ва Иккинчи Жаҳон уруши тақдирида муҳим рол ўйнаган воқеага бағишланади.\nЎшанда немис фашистларининг тиш-тирноғигача қуролланган, танк ва моторлаштирилган дивизиялари шиддат билан Москвага яқинлашиб келаётган эди. Қизил Армия уларга жон-жаҳди билан қаршилик кўрсатаётган бўлса-да, лекин секин-аста Шарққа чекинишга мажбур бўлаётган эди. Фронтлардан келаётган янгиликлар бири биридан қайғули, аксарият ҳолларда совет аскарлари гоҳ у шаҳарни гоҳ бу шаҳарни қолдириб чекинишга мажбур бўлгани ҳақидаги нохуш хабарлар эди. Хуллас Совет Иттифоқи келажаги мутлақ мавҳум, бўлган энг тушкунли кунлар эди.\n© Sputnik / Наум Грановский / Фотобанкка ўтишОборона Москвы.\nУрушда ваҳима - бу даҳшатли нарса бўлади. Душман томон жуда кучли бўлмаса ҳам, одамлар кун сайин дуч келаётган қийинчиликлар сони ортиб бораверган сари турли ваҳималар ҳам кучайиб боради. "Ана бизни қуршаб олишди", "ана озиқ-овқат заҳиралари йўқ қилинди", "ана бизни ташлаб кетишди", "нима қилиб бўлса ҳам ўзимни қутқаришим керак" каби фикрлар ҳимояда бўлган томондаги ҳар бир кишиинг бошига келиши аниқ.\nКунларнинг бирида ана шундай ваҳима оддий фуқароларни қамраб олди. 16 октябрь куни фронларда сезиларли ҳеч қандай ҳодиса содир бўлмасада, Москвада турли тартибсизликлар бошланди, аҳоли шаҳарни ташлаб қочишга тушди. Бунга сабаб бир нча кун олдин қабул қилинган махфий буйруқ бўлди.\nИттифоқ раҳбарияти, албатта, урушда ҳамма нарса бўлиши мумкинлигини тушунган ҳолда пойтахтни ҳам кўчиришга тайёргарлик кўрарди. Москвадан барча муҳим давлат муассасаларни қисман заҳирадаги пойтахт номини олган - Куйбышев шаҳрига жўнатиш, муҳим инфратузилма объектларини портлатиш ҳақида буйруқ чиққанди.\n© Sputnik / Anatoliy Garanin / Фотобанкка ўтишЛучи прожекторов войск ПВО освещают небо Москвы\nЛекин айрим раҳбарлар уни "қўлингга тушган нарсани олиб имкон қадар тезроқ қочиб қолиш керак" деб тушунган. Оқибатда идорларар очиқ, қаровсиз қолган, махфий ҳужжатлар, Ленин ва Маркс китоблари кўчаларда ёқилган.\nДавлат муассасаларининг кўчирилишини кўрган аҳолининг ваҳимаси янада кучайган. Шаҳарда талон-тарож, босқинчилик ва бошқа жиноятлар сони ҳам кескин ошиб кетган. Аксарият ходимлари фронтга жўнатилган милиция бу жиноятларга қарши курашишга кучи етмай қолган.\nУшбу ваҳимали воқеаларнинг трагикомик рамзи сифатида "Муқаддас уруш" сўзларининг муаллифи В. И. Лебедев-Кумачнинг тақдирини эслаш мумкин. У ўзининг уй жиҳозларини иккита юк автомобилга ортиб юк станциясига олиб келган, лекин уларни поезда юклашда муаммо содир бўлган. Иккин кун давомида ушбу муаммо билан кураш натижасида шоир ақлдан озган...\nЛекин совет раҳбарияти муаммо негизин дарҳол тушунган ва 16 октябрь куни бошқа қарор қабул қилган. Москва шаҳри раҳбарлари аҳолига "Москва душманга ҳеч қачон топширилмаслигини" айтиб тинчлантирувчи сўзлар билан мурожаат қилган. Шу куннинг ўзида метро қайта ишга туширилган, трамвайлар юра бошлаган. Орадан икки кун ўтиб ваҳимачиларни жойида қатл қилиш ҳақида қонун қабул қилинган. Ушбу чоралар натижасида тез орада Москвада тартиб ўрнатилишига муваффақ бўлинган.\nСталиннинг ўзига келсак, унинг режалари 80 йилдан кейин ҳам ноаниқ бўлиб қолмоқда. Дастлабки ре жа бўйича доҳийнинг ўзи ҳам пойтахни тарк этиши керак бўлган. Айтишларига кўра, Сталин ҳам темирйўл вокзалигача келган, плафторма бўйлаб бироз айланиб юрган ва кейин яна Кремлга қайтиб кетган ва шу билан масалани ёпган. Тарихий ҳужатлардан маълумки, ўша оғир кунларда Сталин Москвани тарк этмаган.\nОқибатда мана шу қарор жуда тўғри бўлиб чиққан ва урушнинг кейинги тақдирига ҳам таъсир кўрсатган. 1940 йилда Парижда содир бўлган воқеаларни эсга олсак бунинг моҳиятини тушунамиз.\n© Sputnik / Анатолий Гаранин / Фотобанкка ўтишОхрана московского неба\nОхрана московского неба\n1940 йилнинг 14 инь куни, немислар бостириб келиши арафасида Франция ҳукумати эвакуация қилинган ва аҳоли ҳатто унинг қаердалигини билмаган. Шундан сўнг Парижда аҳоли машиналарда, араваларда қочиб кетишга уринган. Ҳукумат жойида бўлмаганидан сўнг, бироз ўтиб (1940 йил кузда) давлатнинг ўзи ҳам немисларга таслим бўлган.\nМосква ҳимояси эса, бутун бошли Иккинчи жаҳон урушининг йўналишини ўзгартириб юборди. Совет армияси ҳимоя ва чекинишдан илк бор ҳужумга ўтди ва Берлингача етиб борди. Тарихчилар баъзан буни "Москва мўъжизаси" дейишади.\nЭҳтимол Гитлер ҳам 1945 йилда ўртоқ Сталиндан ўрнак олган. Зеел тепаликларида унинг учун махсус бункер тайёрлаб қўйилган бўлсада, сўнгги дамгача у Рейхстагни тарк этмаган. Тўғри-да, ўзи хавфсиз жойга яшириниб олиб одамлари жангга бошлаётган раҳбарнинг гапига ким ҳам қулоқ соларди.\nЭҳтимол, Сталин ҳам 1941 йилда ана шулар ҳақида ўйлаган ва мамлакатни асраб қолган мутлақ тўғри қарорни қабул қилган, лекин ўша кунларда ваҳима домига тушиб "сичқон ини минг танга" бўлиб қолган раҳбарлар ҳам кам эмасди. СССРда уларни уруш ҳақидаги хотиралардан ўчириб ташлашга ҳаракат қилишган, фақат "мустаҳкам девор ва пўлат мудофаа" ҳақида куйлашган.\n© Sputnik / Анатолий ГаранинЛыжная подготовка военнослужащих Советской армии в парке "Сокольники"\nЛыжная подготовка военнослужащих Советской армии в парке "Сокольники"


18:00 15.05.2019 Ҳавола олиш\nТОШКЕНТ, 15 май – Sputnik. Украина Олий рада депутати президент Пётр Порошенкони “ўлик ғоз”га қиёслади.\nҚонунга биноан янги давлат раҳбарининг инаугурацияси 3 июнга қадар бўлиб ўтиши керак. Олий рада ҳозирча бир тўхтамга келганича йўқ. Депутатлар инаугурацияни 19, 20, 26 май ёки 1 июнь кунлари ўтказизни таклиф қилишмоқда. Зеленскийнинг ўзи инаугурацияни 19 майда ўзказишларини талаб қилмоқда.


Соғлом ёз — Dilkashradio.com\nАссалому алайкум. Биз аёллар оиланинг қўриқчиси, ҳамшираси бўлишимиз керак. Фарзандларнинг соғлом бўлиши кўп жиҳатдан оналарга боғлиқ. Ҳар бир фаслнинг ўзига яраша касалликлари бўлади. Ëз ойларида эса ювилмаган мева ва сабзавотларни истеъмол қилиш, гигиена қоидаларига риоя қилмаслик одамда ошқозон-ичак муаммоларини келтириб чиқаради. Агар ҳар бир аёлнинг уйида микроскоп бўлганида эда, меваларнинг пўчоғини микроскоп остида томоша қилиб, уларда юқумли касалликларни юзага чиқарувчи кўплаб микробларни кўриш мумкин бўлган бўларди.\nХудди шундай тасвирни болангизнинг қўли ва тирноқлари остида ҳам томоша қилишингиз аниқ. Ҳатто столдан пастга тушиб кетган ёки яхши ювилмаган қошиқ ҳам дастурхонингизга зарарли микробларни олиб келиши мумкин. Шунинг учун уйдаги барча анжомларни тоза тутиш, шахсий гигиена қоидаларига риоя этиш даркор. Фарзандингизда кўчадан киргандан кейин ва дастурхонга ўтиришдан олдин қўлларини совунлаб ювиш кўникмаси ҳосил бўлиши керак. Бундан ташқари ювилмаган қўллар қандай оқибатларга олиб келиши ҳақида болангизга тушунтиринг. Албатта кўп оналар болаларини қўл ювишга ўргата олмаётганидан шикоят қилишади. Бундай пайтда сиз бошқа бир йўлни қўллаб кўришингиз мумкин. Мумкин бўлса, бирор жойдан яхши микроскоп топинг. Бунинг иложи бўлмаса, қоғоз қалам олиб, расмлар билан тушунтириб беринг. Кўчадан қум ўйнаб кирган болакайнинг қўлларини чизиб, қўллари устига микробларни кичик, даҳшатли махлуқчалар сифатида чизинг. Қўлини совунлаб ювгандан сўнг эса, махлуқчаларнинг сув билан бирга тушиб кетаётганини чизиб кўрсатинг. Бу ҳаракат самара бериши мумкин. Қандай расм чизиш ўзингизга ҳавола.\nБозорга борганингизда сотувчининг қўлидан ўзингиз ҳам, болангизга ҳам мевани ювмасдан еб кўришга рухсат берманг. Унутманг, сотувчи қўллари билан нафақат ювилмаган меваларни, балки том маънодаги ифлос ҳисобланган пулларни ҳам ушлайди. Уларда эса зарарли микробларнинг кўп миқдорда бўлиши ҳаммага маълум. Сотиб олинган меваларни уйга олиб келганингизда дарҳол сувни оқизиб, яхшилаб ювинг. Ëз фаслида тоққа дам олишга чиққанингизда маҳаллий сотувчилардан сут, қатиқ ёки қаймоқ каби маҳсулотларни сотиб олишга шошилманг. Улар қандай шароитда тайёрланганини умуман, санитар-гигиена қоидаларига риоя этган-этмаганлигини билмайсиз-ку. Йўлга чиқишдан олдин яхшиси, ўзингиз сут сотиб олиб, яхшилаб пишириб, қатиқ ивитинг. Ëки бўлмаса дўкондан муддати ўтиб кетмаган сут маҳсулотларини сотиб олинг. Фарзандингиз билан ўзингиз юқумли касалликлар шифоҳонасига тушиб қолишни истамасангиз, саёҳат даврида албатта шаҳсий гигиена қоидаларига риоя қилинг.\nМевалар, сабзавотлар ва полиз маҳсулотларини аввал совуқ сувда кейин эса қайнатилган сувда чайиш лозим. Тухум сотиб олганингизда эса, уни совунлаб ювишингиз ва камида ўн дақиқа қайнатишингиз керак. Шунда пўстлоғидаги учраши мумкин бўлган баъзи зарарли микроблар нобуд бўлади. Агар боланинг сўрғичи ерга тушиб кетса уни албатта, қайноқ сувда ёки ҳеч бўлмаса совунлаб ювиш кераклигини шифокорлар уқтиришдан чарчамайдилар. Бироқ баъзи оналар, унинг чангини артиб, оғзига солиб, тозалаб, кейин боласига беришга одатланган. Ëдингизда бўлсин, катта одамнинг оғзида ҳам етарлича микроблар бор. Хуллас, болангизнинг соғлиғи сизнинг қўлингизда.


Чиройли ва мазмунли исм қўйиш - Ism.uz\nЯнги туғилган чақалоққа чиройли ва чуқур маънога эга исм қўйиш лозим бўлади. Аллоҳнинг Росули саллаллоҳу алайҳи вассалом бу ҳақда шундай деганлар: “Қиёмат кунида Яратганнинг ҳисоб-китоби учун барчангиз исмингиз ва оталарингиз исми билан чиқариласиз. Шунинг учун фарзандга ҳайрли маънога эга исмлар беринг”.\nРосулуллоҳ саллаллоҳу алайҳи вассалом маъносиз ва хунук исмларни ёмон кўрар эдилар. Бирор шаҳар ёки қишлоққа келсалар, мазкур жойларнинг исми чиройли ва эшитишга ёқимли бўлса хурсанд бўлар, аксинча хунук ва ёқимсиз бўлса, хафа бўлар эдилар.\nОйша онамиз (р.а.)дан ривоят қилинган ҳадисда Росули Акрам саллаллоҳу алайҳи вассалом хунук ва ёқимсиз жой номлари, ҳатто у киши олдига келган инсонларнинг исмларини ўзгартиришга эринмаганлар.\nГўдакка исм беришда қуйидаги ҳолатларга алоҳида эътибор бериш лозим бўлади. Аллоҳ Таолонинг 99 гўзал исмлари бўлиб, баъзилари билан инсонлар ўз фарзандларини номлашади, лекин диний уламоларнинг сўзига кўра, баъзи Яратганнинг исмлари билан инсонларни аташ мумкин эмас. Масалан: Холиқ (Яратувчи), Роҳман (Меҳрибон), Қуддус (Нуқсони йўқ), Муҳаймин (Ҳамма нарсани қамраб олувчи), Ал-Мутакаббир (Кибриёси ва улуғлиги муболағали Зот).\nУларнинг фикрига кўра, бу исмлар фақатгина Яратганга хос бўлиб, оддий инсонларни бундай номлаш харомдир. Лекин, мазкур исмлар олдига “Абду”, яъни “банда” сўзини қўшиб ишлатиш мумкин. Масалан: “Абдуҳолиқ”, “Абдуроҳман” ва х.к.\nБаъзи уламоларнинг фикрига кўра эса, Аллоҳнинг сифатларини акс эттирувчи баъзи исмлар билан инсонларни номлаш мумкин, чунки банда мазкур сифатларга лойиқ бўлишга харакат қилади. Мазкур исмларга қуйидагиларни киритиш мумкин: Алийм (Ҳар бир нарсани билувчи), Самийъ (Ҳар бир нарсани эшитувчи), Басийр (Ҳар бир нарсани кўрувчи). Лекин шу мазкур исмлар олдига ҳам “Абду” сўзини қўшиб ишлатиш тавсия этилади.\nАгар чақалоқнинг ота-онаси хар хил динга мансуб бўлишса нима қилиш лозим бўлади? Имом болага номусулмонча исм қўйиши мумкин-ми? Қачон-ки, болага мусулмонча исм қўйилса, албатта унинг маъноси тушунтирилиб, ота-онага насиҳат берилади. Қачон-ки, ота-она томонидан фарзандга номусулмонча исм танланган бўлса, бу исмни ҳам гўдакка қўйиш мумкин бўлади.\nФарзанд балоғатга етгач, унга ўз исми ёқмаса ўзгартириб олиши мумкин бўлади. Исм қўйишнинг фарз ва суннатлари мавжуд. Қайси-ки ота-она ўзаро розилик билан фарзандига “Абдурроҳман” каби исмни берса, фарз амалини бажарган, қачон-ки суннатни адо этмоқчи бўлсалар, гўдакнинг қулоғига “азон” ва “такбир” айттиришлари лозим бўлади.\nАбдулхақ хазрат Саматов\n«Шариат: ваъзлар, хукмлар, фатволар, тавсия ва савол-жавоблар»


Урганчдаги «Ёшлар кўли»да юз берган бахтсиз ҳодисани ўрганиш учун Ҳукумат комиссияси тузилди » Учкудуқ туман ҳокимлиги расмий веб-сайти\nБош саҳифа / Туман ҳақида / Янгиликлар / Урганчдаги «Ёшлар кўли»да юз берган бахтсиз ҳодисани ўрганиш учун Ҳукумат комиссияси тузилди\n10-08-2015, 08:24, jamshid\n2015 йил 8 август куни Хоразм вилоятининг Урганч шаҳридаги «Ёшлар кўли» маданият ва истироҳат боғида кечки концерт вақтида кўприк устида кўп одам тўпланганлиги туфайли кўприк ён панжараларининг бир қисми бузилиб тушган. Оқибатда айрим томошабинлар кўлга тушиб кетган. Ҳалок бўлганлар бор, дебхабар беради ЎзА.\nЎзбекистон Республикаси Президенти Ислом Каримовнинг топшириғига биноан содир бўлган фавқулодда ҳодисанинг сабабларини пухта ўрганиш ва аниқлаш, оқибатларини бартараф этиш чораларини кўриш мақсадида Ҳукумат комиссияси тузилди.\nҲукумат комиссияси томонидан бевосита воқеа жойига бориб, ҳалок бўлганлар оилаларига ва жабрланган шахсларга ижтимоий – моддий ёрдам кўрсатиш, шунингдек, воқеа тафсилотлари ва сабабларини ҳар томонлама аниқлаш юзасидан зарур чора-тадбирлар амалга оширилмоқда.\nТошкентдаги Инҳа университети ҳозирги ўқув биноси бузилмаслигини маълум қилди


Камилов ҳиндистонлик ҳамкасби билан қатор масалаларни муҳокама қилди\n12:08 25 Сентябр 2020\n16:16 14.01.2020 (Янгиланган 17:24 14.01.2020) Ҳавола олиш\nИкки давлат ташқи ишлар вазирлари 2020 йилда бўлиб ўтадиган олий ва бошқа даражалардаги учрашувлар жадвали, қўшма тадбирлар ўтказиш муддатлари бўйича таклифларни кўриб чиқдилар.\nТОШКЕНТ, 14 янв — Sputnik. Деҳли шаҳрига амалий ташриф билан келган Ўзбекистон Ташқи ишлар вазири Абдулазиз Камилов Ҳиндистон Ташқи ишлар вазири Субраҳманям Жаишанкар билан учрашди.\nСуҳбат бошида Ўзбекистон ТИВ раҳбари Ҳиндистон Ташқи ишлар вазирлиги шафелигида ўтказилаётган “Raisina Dialogue” бешинчи халқаро конференциясига таклиф учун миннатдорлик изҳор этди.\nТаъкидланишича, учрашувда президент Шавкат Мирзиёев ва Бош вазир Нарендра Моди ўртасидаги муҳим келишувларга асосланган Ўзбекистон-Ҳиндистон ҳамкорлигининг ҳолати ва истиқболлари муҳокама қилинди.\nВазирлар 2020 йилда бўлиб ўтадиган олий ва бошқа даражалардаги учрашувлар жадвали, қўшма тадбирлар ўтказиш муддатлари бўйича таклифларни кўриб чиқдилар.\nЎзбекистон ва Ҳиндистон иқтисодий соҳадаги ҳамкорликни кенгайтиришга устувор аҳамият бериши таъкидланди.\nТИВ матбуот хизмати хабарига кўра, Афғонистон масаласига алоҳида эътибор қаратилган. Ўзбекистон ва Ҳиндистоннинг Афғонистондаги вазиятни тезроқ барқарорлаштиришдан манфаатдорлиги тасдиқланган. Бу эса минтақадаги ҳамкорликни фаоллаштириш ва кенгайтириш учун кенг имкониятларни очиб бериши қайд этилган.\nУшбу мақсадларга эришишга 2019 йил январь ойида Самарқанд шаҳрида илк бор ўтказилган ташқи ишлар вазирлари даражасида Афғонистон иштирокидаги “Ҳиндистон – Марказий Осиё” мулоқоти мажлисларининг мунтазам ўтказилиши ҳам кўмаклашади.\nХабарда учрашувда маданий-гуманитар, айниқса, таълим ва фан соҳаларидаги алоқаларни мустаҳкамлаш истиқболлари муҳокама қилингани қўшимча қилинган.\nАбдулазиз Камилов, Ҳиндистон, Ўзбекистон


ИСИГУРО ТЕГРАСИДАГИ ГАПЛАР - “Китоб дунёси” газетаси сайти\nИСИГУРО ТЕГРАСИДАГИ ГАПЛАР\n852 марта кўрилган.\nЖорий йил адабиёт бўйича нуфузли Нобель мукофотига келиб чиқиши япониялик бўлган инглиз адиби Кадзуо Исигуро лойиқ кўрилганидан хабарингиз бор. «Биз етим бўлганимизда», «Куннинг қолган қисми», «Мени қўйиб юборма», «Дафн этилган баҳодир» каби романлари билан дунё бадиий тафаккурини янгилаган адиб ижоди хусусида турфа фикрлар, баҳс-мунозаралар давом этаётир. Қуйида эътиборингизга таниқли рус адабий танқидчилари Анна Наринская ва Дмитрий Биковнинг шу мавзудаги мулоҳазалари ҳавола этилмоқда.\nАнна Наринская, адабий танқидчи:\n— Нобель аталмиш буюк мукофот сиёсий майдонни четлаб, чинакам адабиёт учун берилаётганидан жуда мамнунман. Исигуронинг «Мени қўйиб юборма» номли романи таржимасини илк бор журналда ўқиган эдим, кейин асар алоҳида китоб ҳолида чоп этилгач, адиб ижоди ноёб ҳодиса экани, у инсон қалби, ҳис-туйғуларига таъсир этиш бобида қандайдир янгилик кашф этганига амин бўлдим. Ёзувчи инсон образини мутлақо янгича кўримда ифодалайди. Бугунги пост-пост модернизм даврида бу ниҳоятда камёб ҳолат.\nИсигуронинг ўзи иқрор бўлганидек, унинг ижодига Достоевский ва Пруст беқиёс таъсир кўрсатган. Прустнинг таъсири ҳақида гапириш мен учун қийин, бироқ Достоевский руҳияти қаҳрамонимиз дунёсига кўчиб ўтгани шаксиз ҳақиқат.\nНобелнинг янги меросхўри ўз интервьюларидан бирида айтадики, ижод вақти ташқи тасвир уни умуман қизиқтирмайди, фақат инсон ботини, шуурида кечаётган ҳиссиётлар тасвири қимматга эга бўлади. Унинг китоб-ларида вазиятларнинг гўзал чизгиларини кўрамиз, ҳаёт гўё пейзаж бўлиб шууримизга қуйилади, реаллик ва рўё ўртасидаги мувозанат издан чиқади.\nБизнинг ички оламимиз ташқи кузатувчилар учун доимо сирли ва махфийдек туюлаверади, Исигуронинг китоблари ҳам худди шундай, сиз унда қаҳрамон билан руҳан қоришиб кетганингизни сезмай қоласиз. Исигуронинг насри Достоевскийнинг баён услубини ёдга солади, буни Достоевскийнинг муҳиблари ҳам ҳеч қандай истисносиз тасдиқлаши мумкин. У «самурай» лардек вазмин адиб (Исигуро олти ёшигача Японияда яшаган ва ана шу «японча характер» адиб учун жуда муҳим) ва шу феъл-атворига монанд сокин руҳдаги асарлар ёзишни хуш кўради.\nИсигуро асарларининг бош мавзуси — зоҳиран ўз-ўзини алдашдан иборат. У рус адабиётини яхши кўради, шунданми, рус китобхонлари ҳам унинг ижодига ошуфта. У бугун жуда муҳим бўлган ҳодисалар ҳақида ёзади, шу боис китобларини шунчаки вақт ўлдириш ёки кўнгил овлаш учун ўқиб бўлмайди.\nМен адибнинг 2015 йилда нашрдан чиққан «Дафн этилган баҳодир» («Погребенный великан») номли сўнгги романи ҳақида алоҳида тўхталмоқчи эдим.\nБу роман — рамзли ҳикоят, воқеалар Қирол Артур даврида юз беради. Роман қаҳрамонлари ҳақиқат излайди, улар ўз ўтмиши билан боғлиқ хотираларни тиклашга интилади. Қаҳрамонлар барча кечмишни ёдга олар экан, беихтиёр бир-бирларининг ўртасида содир бўлган даҳшатли жиноятлар, адовату хусуматлар бирин-кетин юзага чиқади. Натижада нафрат аталмиш сўнмас олов аланга олади.\nИсигуро ҳеч қандай саволга жавоб бермайди, ҳатто бирор жўялироқ ечим ҳам таклиф қилмайди. Лекин у бутун инсониятга, хоссатан, Россияга ҳам дахлдор бўлган муаммоларни рамзлар ор-қали фош этадики, беихтиёр адибнинг маҳоратига таҳсин ўқийсиз.\nОчиғи, ер юзида тафаккуримиз етмайдиган ҳодисалар ҳақида ўйловчи, муаммоларга аниқ-тиниқ ташхис қўювчи шундай инсоннинг борлиги биз учун жуда муҳим (агар у мозийга, хусусан, япон тарихига таяниб иш тутса, нур устига нур). Шуниси аниқки, унинг ижоди исталган мамлакатдаги исталган китобхонга таъсир кўрсатади ва бу чинакам адабиётга хос хусусият.\nДмитрий Биков, ёзувчи, адабиётшунос:\n— Исигуронинг Нобель мукофотини қўлга киритиши фавқулодда янгилик эмас. Кадзуо шиддат билан кетаётган адабиёт поездининг илк эшелонларидан бири ва у аллақачон японлар инглиз тилида британияликлардан яхшироқ ижод қилиши мумкинлигини исботлади. Аслида, унинг забони инглиз тилида чиққан эмас, у Британия тупроғига етти ёшида қадам қўйган.\nМағрибу Машриқ ўртасида\nИсигуронинг ҳиссий теранлиги худди сукунатни бузган довулдек ҳайқиради ва шу томчилар қатига Мағрибу машриқ дунёсининг не-не зиддиятлари, турфа тажаллислари сингиб кетади...\nУнинг «Мени қўйиб юборма» номли романи дунё юзини кўргач, ҳамма буни даҳшатли футурологик башорат деб атади. Бироқ адибнинг ўзи қайд этдики, асар ҳеч нарсага иқтибос эмас, бу бор-йўғи ҳаёт, оддий инсон ҳаёти, унда ҳеч қандай фаразу тусмол ҳам йўқ. Мен ундан интервью олганимда, шундай деган эди: Биз озодлик бўлмаса, тараққиёт, ривожланиш бўлмаслигига ўзимизни ишонтирамиз, бироқ Хитой тутқунлик даврида ҳам гуллаб-яшнадик-ку!.. Биз озодликка эришмай туриб, ҳақиқий ҳаёт қуриб бўлмайди деб ҳисоблаймиз, ана Осиёда кимнингдир қутқуси билан бўлсада, умргузаронлик қилиб юрганлар қанча?! Умуман ўйлаб кўринг, қачон ўзингизни ҳаётда тамомила эркин ҳис қиласиз? Фақат ўлим вақтида... Адиб ижоди ҳақида хулоса чиқариш учун шу фикрларнинг ўзи етарли.\n«Куннинг қолган қисми» — Исигуронинг энг машҳур асарларидан бири. Унда икки жаҳон урушини кўрган қариянинг хотиралари ўзгача йўсинда тасвирланади. Бу китоб ўтган аср мухорабалари, инсоният тарихидан сўзловчи тирик ҳужжат. Мен асарни ноктюрн мусиқаси билан уйғунликда тингладим ва сездимки, адиб мусиқа ва наср ўртасидаги ажиб узвларни топа билган, у юксак даражадаги услубчи, лекин буни ниҳоятда ғамгин дунёқараш билан амалга оширади.\nИсигурони қандай ўқиш керак?\nКадзуони мутолаа қилишни унинг ҳозирча охирги романи — «Дафн этилган баҳодир» дан бошлаган маъқул, у жуда қисқа асар. Лекин мен китобхонларга албатта, «Мени қўйиб юборма» романини тавсия қилган бўлардим. Бу асар том маънода қайғули фантастика маҳсули — юксак хаёлот ва чуқур руҳий тушкунликнинг кесишган нуқтаси бу...\nИсигуронинг ҳикоялари кўп эмас, ҳаммасини йиғса, бир жилд чиқса керак. Бирок камина бу ҳолатни жиддий камчилик сифатида қабул қилмаган бўлардим. У жуда ажойиб инсон, эсимда мен унга ўзининг китобини совға қилганимда, қувончдан боши осмонга етганди. Замонамизнинг улкан ёзувчиси билан боғлиқ шундай хотираларим борлигидан беҳад бахтиёрман.\nРус тилидан Шоҳрух АБДУРАСУЛОВ таржимаси


Дарё уз Янгиликлар – Page 611 – Узбекистон Сунги Хабарлар\nАкфа университети фаолиятини қўллаб-қувватлашга оид қарор лойиҳасида «Рақобат тўғрисида»ги қонун, со…\nСоғлиқни сақлаш вазирлиги коронавирусга чалинган бухоролик 35 ёшли аёл ўткир нафас ва юрак етишмовчи…\n2019 йилда 53,6 млн тонна компьютер, ноутбук, электрон ўйин қурилмалари, мобиль телефонлар, телевизо…\nМамлакатда охирги кунларда коронавирус юқтириш ва ўлим ҳолатлари кескин ўсди. Фото: REUTERS / Wana N…\nУФC чемпиони Ҳабиб Нурмагомедовнинг отаси, коронавирус билан касалланган. Бу ҳақда унинг телеграм ка…\nАҚШда сўнгги кунда қайд этилган коронавирусга чалиниш ҳолатлари 50 мингтадан ошди. Бу мамлакатда пан…\nСоғлиқни сақлаш вазирлиги Ўзбекистонда яна 127 кишида коронавирус аниқлангани ҳақида хабар берди. «2…\nМуаллим – меҳнати оғир, машаққати кўп, аммо натижаси тезда бўй кўрсатмайдиган касб ҳисобланади. Kun.…\nҲар бир жой номининг ўзига хос тарихи ва англатадиган маъноси бор. Улар маълум даврга бориб тақалади…\nМамлакатда асосий қомусга ўзгартиришлар киритилади. Россияликларнинг кўпчилиги Конституцияга ўзгарти…\nЎзбекистон ҳукумати бу йил 500 миллион доллар эквивалентидаги миллий валютада еврооблигациялар чиқаришни режалаштирмоқда. Бу ҳақда Bloomberg’га берган …\nЎтган ҳафтада Корея меҳнат партияси марказий қўмитаси бўлими мудирининг ўринбосари, КХДР етакчиси Ким Чен Иннинг …\nУФC чемпиони Ҳабиб Нурмагомедовнинг отаси, коронавирус билан касалланган. Бу ҳақда унинг телеграм каналида Чеченистон раҳбари …\nАкфа университети фаолиятини қўллаб-қувватлашга оид қарор лойиҳасида «Рақобат тўғрисида»ги қонун, солиқ ва ердан фойдаланишга оид …\nМамлакатда кутилаётган тартибсизликлардан чўчиган Қирғизистон президенти Россияга ташрифини бекор қилди\nҚирғизистон президенти Алмазбек Атамбоев Россияга расмий ташрифини бекор қилди, деб хабар беради «РБК». Президент мазкур ташрифи доирасида МДҲга аъзо мамлакатлар раҳбарлари ва Евроосиё олий иқтисодиёт кенгаши мажлисида иштирок этишни режалаштирган эди. Атамбоевнинг Россияга ташрифи бекор қилингани ҳақидаги хабар президент матбуот хизмати томонидан давлат раҳбарининг 15 октябрь куни бўлиб ўтадиган президент сайлови олдидан …\nСочлар стресс натижасида оқариши мумкинми?\nОлимларнинг фикрича, стресс ҳам оқ сочлар пайдо бўлишида муҳим роль ўйнайди. Наслдан-наслга ўтиш билан боғлиқ равишда одамларнинг сочлари 30-40 ёшларда оқара бошлайди. Кўпчилик олимлар бу ҳодиса меланин пигментларини юзага келтирувчи ҳужайралар — меланоцитларни ишлаб чиқаришнинг тўхташи билан боғлиқ деган тахминий фикр тарафидалар. Бизнинг сочларимиз ўсади, тўкилади ва яна ўсиб чиқади. …\nФотогалерея: Гонконгдаги «тобут-уйлар»да яшаш нақадар азоб эканлигини исботловчи суратлар\nГонконг кичкина ҳудудга эгалигига қарамай, ушбу шаҳарда 7,5 миллионга яқин одам истиқомат қилади. Табиийки, одам кўплигидан турар-жой муаммоси юзага келган ва буни бартараф этиш учун шаҳарда «тобут» уйлар пайдо бўлган, деб хабар берди TravelAsk. Бу уйларда яшаш шу қадар азобли эканлигидан БМТ уларни «инсон қадр-қимматини ҳақорат қилиш» дея атаган. «Ўша куни уйга …\nСурхондарё вилоятида жорий йилда 3 минг тоннага яқин балиқ етиштириш режалаштирилмоқда\nПрезидент Шавкат Мирзиёев жорий йил 10—11 февраль кунлари Сурхондарё вилоятига ташрифи чоғида Термиз туманидаги «Термиз агро фиш экспорт» агрофирмасининг балиқ етиштириш ва қайта ишлаш лойиҳаси билан танишган ва вилоятда мазкур тармоқни янада ривожлантириш бўйича муҳим топшириқлар берган эди, деб хабар беради «Biznes-Daily». Сурхондарёда балиқчилик соҳасидаги илғор хорижий тажрибаларни ўрганиш, интенсив технологияларни кенг …\nБиринчи нохуш ҳодиса олдидан: юридик коллежидаги тартибсизликлар ТВ орқали кўрсатилган эди, бироқ ҳеч қандай чора кўрилмаган (видео)\nЖорий ўқув йили бошланганида «Тошкент» телеканали мухбири Тошкент юридик коллежи атрофида истиқомат қилувчи фуқароларнинг илтимосига кўра, таълим муассасасида содир бўлаётган тартибсизликлар борасида видеолавҳа тайёрлаганди. Репортаж эфирга узатилган эди, бироқ бунга нисбатан ҳеч қандай чора кўрилмаган. Оқибатда 6 октябрь куни ушбу коллежда ўқийдиган талаба ўзининг икки нафар курсдошига пичоқ орқали тан …\nСтраница 611 из 616« Первая...580590600609610611612613»...Последняя »


Замон ва шунга ўхшаш нарсаларни сўкиш\nBy Шайх Саидаҳмад Нуриддин on 04/29/2017 АҚИДА СОҒЛОМ ЭЪТИҚОДГА ЙЎЛЛАНМА\nЗамон ва шунга ўхшаш нарсаларни сўкиш:\nКундалик ҳаётда баъзи мусулмонлар айтишга одатланиб қолган айрим сўзлар борки, улар аслида эътиқодга путур етказадиган, унинг нуқсонига сабаб бўладиган сўзлардир. Инсоннинг замон, шамол ва ҳоказо шунга ўхшаш нарсаларни сўкиши, бошига тушган мусибат ва ёмонликларни қўлидан ҳеч вақо келмайдиган мавжудотларга нисбат бериши шулар жумласидандир. Зеро, бундай нарсаларни сўкиш ва қарғаш аслини олганда Аллоҳ таолога қаратилган бўлиб чиқади. Негаки, борлиқни бошқариб турган, ундаги барча нарсаларни яратгувчи зот Аллоҳ таолодир. Аллоҳ таоло мушриклар тўғрисида шундай дейди: «Улар айтдилар: «Ҳаёт фақат дунёдаги ҳаётимиздир. Баъзиларимиз ўлиб, бошқаларимиз ҳаётга келаверамиз ва бизларни Аллоҳ ўлдирмайди, балки фақат замон ўтишигина ўлдиради». Улар фақат шундай гумон қилурлар, холос» [Жосия: 24]. Бу мушриклар томонидан оламни яратувчи ва бошқариб турувчи зотни инкор этиш, борлиқда юз бергувчи воқеа-ҳодисаларни табиатга нисбат беришдир. Шу боис, «бизларни Аллоҳ ўлдирмайди, балки фақат замон ўтишигина ўлдиради», дейишди, замонни айблаб, ўлдиришни унга нисбат беришди. Улар бу сўзларни билим ва ҳужжатга таяниб эмас, балки жаҳолат ва тахминдан келиб чиқиб гапиришди. Негаки, ҳужжат-далиллар бу сўзни рад этади, уни пучга чиқаради. Шунинг учун Алллоҳ таоло «Улар фақат шундай гумон қилурлар, холос», дея уларнинг сўзини рад қилди. Зеро, билим ва ҳужжатга асосланмаган ҳар қандай сўз рад этилишга ҳақли бўлган ботил сўздир.\nҲужжат ва далиллар шуни кўрсатадики, борлиқда юз бераётган барча воқеа-ҳодисаларнинг ҳикмат ва қудрат соҳиби бўлмиш бошқарувчиси бўлиши зарур. Маълумки, бундай зот Аллоҳ таолодир. Бинобарин, замонни сўккан, унга борлиқдаги бирор ишни нисбат берган кимса асл эътиқодда мушриклар ва даҳрийлар билан маслакдош бўлмаса-да, бироқ мазкур қабиҳ сифатда уларга ўхшаб қолади.\n“Икки саҳиҳ ҳадислар тўплами” ва бошқа ҳадис китобларида Абу Ҳурайра розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам шундай дейдилар: «Аллоҳ таоло айтади: «Одам боласи менга азият беради: у замонни сўкади. Ҳолбуки, замон Менман: кеча ва кундузни алмаштириб тураман». Бошқа бир ривоятда эса: «Замонни қарғаманглар, зеро, Аллоҳ замондир», дейилади. Ушбу ҳадис шунга далолат қиладики, кимда ким замонни қарғаса, Аллоҳга азият берган бўлади. Чунки қарғиш воқеа-ҳодисаларнинг яратувчиси ва бошқарувчиси бўлмиш Аллоҳга қаратилган бўлади. Замон эса Аллоҳ яратган оламни бошқариш ишига мутлақ дахли йўқ бўлган бир мавжудотдир. Шу боис Аллоҳ таоло «Ҳолбуки, замон Менман: кеча ва кундузни алмаштириб тураман», дейди. Ҳадисдаги Аллоҳ таолонинг «кеча ва кундузни алмаштириб тураман», деган сўзи Унинг «Ҳолбуки, замон Менман» ёхуд «зеро, Аллоҳ замондир», деган сўзининг изоҳидир. Бу дегани Аллоҳ таоло замонни ҳам, ундан бошқа мавжудотларни ҳам бошқариб турувчи зот эканини, замонни сўккан инсон аслида уни яратган зот Аллоҳ субҳонаҳу ва таолони сўкишини англатади.\nСалафлардан бири айтади: «Жоҳилият даврида бошига бирон мусибат тушган араблар замонни қарғашар эди. Бирон қийинчилик ёки мусибат юз берса «Замон бошига мусибат солди», «Замон ҳалок қилди», «Замонни қилмишига қара», дея уни замонга нисбат бериб, қарғар эдилар. Бу ишларнинг барчаси нафсиламрда Аллоҳнинг ишлари, уларни яратган ва бандалар бошига солган зот Аллоҳ бўлган бир дамда уни замонга нисбат бериш ва замонни қарғаш Аллоҳни қарғаш ва сўкиш демакдир».\nШайх Абдураҳмон ибн Ҳасан роҳимаҳуллоҳ айтади: «Ушбу ҳадисдан келиб чиқиб Аллоҳнинг «даҳр» (замон) деган исми бор деган Ибн Ҳазм ва унинг йўлидан борган зоҳирийлар хато қилганлар. Аллоҳ таоло юқоридаги ҳадисда «кеча ва кундузни алмаштириб тураман» дея бу сўздан қасд қилинган маънони баён қилади. Аллоҳнинг кеча ва кундузни алмаштириши дегани кеча ва кундузда одамлар яхши кўрадиган ёки ёмон кўрадиган ишларни бажариши демакдир. Демак, мусулмон киши гарчи борлиқни Аллоҳ таоло бошқаради, деган эътиқодда бўлса ҳам бу каби сўзларни гапиришдан сақланиши лозим. Чунки у кофирларга хос бу сўзларни ишлатмаслик натижасида уларга ўхшаб қолишдан йироқ бўлади ва шунинг баробарида иймон-эътиқодини асраб-авайлаган, Аллоҳ таолога нисбатан одоб сақлаган бўлади».\nШамолни сўкиш ҳам замонни сўкишга ўхшайди. Дарҳақиқат, Термизий Убай ибн Каъб розияллоҳу анҳудан ривоят қилиб саҳиҳ деган ҳадисда Расулуллоҳ соллаллоҳу алайҳи ва саллам шундай дейдилар: «Шамолни сўкмангизлар. Борди-ю, шамолда сизларга ёқмаган бирон нарсани кўрсангиз, шундай денглар: «Эй Аллоҳ, биз Сендан бу шамолнинг яхшилигини, унда мавжуд нарсаларнинг энг яхшисини ва унга буюрилган ишнинг энг яхшисини сўраймиз. Сендан бу шамолнинг ёмонлигидан, унда мавжуд ёмонликдан ва унга буюрилган ишнинг ёмонлигидан паноҳ сўраймиз». Зеро, шамол Аллоҳнинг фармони ва бошқаруви билан эсади. Уни яратган ва унга амр қилган Аллоҳдир. Бинобарин, шамолни сўкиш унинг ортида турган зот Аллоҳни сўкиш билан баробар. Замон ёки шамолни қарғаш улар иккисини ва умуман мавжудотларни яратган Аллоҳни қарғашдир. Ҳадисда Расулуллоҳ соллаллоҳу алайҳи ва саллам одамларни шамол сабабли бирон хавф-хатар етишидан қўрқсалар уни яратган ва унга амр этувчи зот Аллоҳга юзланишга, шамолнинг яхшилигини сўраб, ёмонлигидан паноҳ сўрашга буюрдилар. Зотан, ҳар қандай неъмат Аллоҳга тоат-ибодат ва шукр қилиш билан ҳосил бўлса, ҳар қандай бало Аллоҳга дуо-илтижо қилиш ва У зотдан паноҳ сўраш орқали даф қилинади.\nҚолаверса, бу мавжудотларни сўкиш ва қарғашда талай зарар ва ёмонликлар бор. Аввало бу каби нарсалар қарғиш ёки сўкишга нолойиқ нарсалар. Чунки улар бор-йўғи Аллоҳ томонидан бўйсундирилган ва бошқариб турилган нарсалардир. Ундан ташқари уларни сўкишда ширк бор. Негаки, уларни қарғаган инсон бу мавжудотлар мустақил зарар ёки фойда беради, деган мақсадда қарғайди. Қолаверса, сўкиш бу ишлар ортида турган зот Аллоҳга бориб тушади. Агар банда шамол эсганда Пайғамбар соллаллоҳу алайҳи ва саллам ўргатган сўзларни айтса, шамолни яратган, бошқариб турган ва уни йўналтирган зот Аллоҳга мурожаат қилган бўлади. Мана шу жоҳилият аҳлининг эътиқодига зид бўлган чинакам тавҳид ва соғлом эътиқод. Мусулмон кишининг воқеа-ҳодисаларга бўлган муносабати ана шундай бўлиши, мудом уларни яратганга нисбат бериши, Ундан бу ҳодисаларнинг яхшилигини сўраши, ёмонлигидан паноҳ сўраши, уни беҳуда маломат қилиб сўкмаслиги ва нотўғри изоҳламаслиги керак. Мусулмон киши шуни яхши билиши зарурки, унга етган бу мусибатлар, бало-кулфатлар Аллоҳнинг тақдири ва банданинг гуноҳлари сабабли унга юборган уқубатидир. Аллоҳ таоло айтади: «Сизларга етган ҳар қандай мусибат ўз қўлингиз билан қилган гуноҳлар туфайлидир. Раббингиз сизларнинг кўп гуноҳларингиздан кечиб юборур ва унинг учун жазоламас» [Шўро: 30]. «Аллоҳ шамолларни юборади ва улар булутларни қўзғатади» [Фотир: 9]. «Биз бу кунларни яъни ғалаба ва мағлубият кунларини одамлар орасида айлантириб турамиз» [Оли Имрон: 140]. «Аллоҳ кеча ва кундузни айлантириб турур. Албатта бунда басират ва ақл эгалари учун ибрат бордир». Демак, барча ишлар ортида Аллоҳ туради. Ҳар қандай ҳолатда: хурсандчилик ҳолатида ҳам, ғам-ташвишли ҳолатларда ҳам Аллоҳга ҳамд-сано айтиш, Ундан яхшилик умид қилиш ва Унга тавба-тазарру қилиш лозим. Аллоҳ таоло айтади: «Уларни куфр ва исёндан қайтишлари учун кўп яхшиликлар, яъни неъматлар ва ёмонликлар, яъни балолар билан синаб кўрдик» [Аъроф: 168]. «Қасамки, Биз Фиръавн одамларини панд-насиҳат олишлари учун қаҳатчилик йиллари билан ва мева-чеваларнинг ҳосилини камайтириш билан уқубатладик» [Аъроф: 130]. Кундалик ҳаётдаги воқеа-ҳодисларнинг тўғри изоҳи шундан иборат.\nДемак, мўмин киши бошига тушган кўнгилсиз ҳодисаларга гуноҳлари сабабчи эканини билиб, замон ёки шамолни эмас, ўзини маломат қилади ва гуноҳларидан Аллоҳга тавба қилади. Кофир, фосиқ ёки нодон кимсалар эса бунинг учун мавжудотларни айбдор қилади, ўзини гуноҳкор деб билмайди ва гуноҳларидан тавба ҳам қилмайди. Аллоҳ таоло барчамизга Ўзининг динида офият ва басират ато этсин.\nAvvalgi maqolaСавол-жавоб: “Мултфилм кўрса бўладими?” (Шайх Содиқ Самарқандий)\nKeyingi maqola Умавийлар: Бани Умайя ва Муовия Умар розияллоҳу анҳу халифалиги даврида


Ўзбекистонга Россиядан махсус поезд рейслари амалга оширилади – Kommers.uz\nТехнология\t17:00 | 11.11.21\nЎзбекистонга Россиядан махсус поезд рейслари амалга оширилади\nПоездларга фақат Волжский–Тошкент йўналишига чипталар сотилиши хабар қилинган\nФото: Uzbekistan Railways\nЎзбекистонга Россиядан 5 та махсус йўловчи поездлар қатнови йўлга қўйилади. Бу ҳақда Ўзбекистон Транспорт вазирлиги матбуот хихмати хабар берди.\nМаълум қилинишича, «Ўзбекистон темир йўллари» акциядорлик жамияти томонидан Волжский–Тошкент йўналишида 483-сонли йўловчи поездининг 5 та махсус рейси йўлга қўйилади. Поездлар 2021 йил 15, 19, 22, 26, 29 ноябрь кунлари соат 20:57 да Волжский–Тошкент йўналишида ҳаракатини амалга оширади.\nҚайд этилишича, поездларга фақат бир томонга, яъни Волжский–Тошкент йўналишига чипталар сотилади. Чипталарни электрон тарзда ҳам сотиш йўлга қўйилган.\nРоссиядаги фуқароларнинг яқинлари Ўзбекистонда туриб, уларнинг шахсини тасдиқловчи ҳужжат нусхаси билан «Ўзбекистон темир йўллари» веб-сайти орқали е-ticket.railway.uz’дан чипталарни электрон тарзда харид қилиб, жўнатишлари мумкин.\nАввалроқ Наманган халқаро аэропорти илк марта Санкт-Петербургдан «Аэрофлот» парвозини қабул қилгани ҳақида хабар берилганди.


Ҳар куни ярим соат пиёда сайр қилиш инсульт ва қон қуйилиши билан боғлиқ касалликларга чалиниш хавфини пасайтиради.\nИнсультнинг оғир шакли ривожланишининг асосий сабаби жисмоний фаол бўлмаслик ва кўп ўтириш экан. Ана шундай суст ҳаёт кечирувчилар мияга қон қуйилишига мунтазам равишда жисмоний тарбия билан шуғулланадиганларга нисбатан 1,2 марта кўпроқ дуч келар экан.\nҲафтасига тахминан тўрт соат ёки кунига ярим соат пиёда сайр қилиш ва енгил жисмоний машғулотларни бажариш инсультнинг нохуш оқибатларидан сақлайди. Инсультга ирсий жиҳатдан мойиллик, ҳаёт тарзига қарамасдан, мияга қон қуйилиши эҳтимолини 35 фоизга оширади. Шу билан бирга, чекиш, носоғлом парҳез ва жисмоний фаолликнинг етарли эмаслиги каби омиллар яна 66 фоизга қўшимча хавф туғдиради. Демак, бир сўз билан айтиш мумкинки, инсультнинг бош сабабчиси камҳаракатлилик саналади.\nАгар сизда ҳам қон-томир касалликларига чалинишга мойиллик бўлса, қуйидагича овқатланишга амал қилишни тавсия қиламиз. Бундай овқатланиш тартибини Ўзбекистон халқ табобати академияси бош табиби Абдулазиз Саиднуриддин ўғли тавсия қилган. Қуйида ушбу тавсиялардан айримларини келтириб ўтсак.\nИнсультга мойиллиги бор кишиларга қовурилган овқатлар, ҳайвон гўшти, ёғи, товуқ тухуми, шўр нарсалар мумкин эмас. Ҳафтада 2-3 марта сувда ёки буғда пишган парранда гўшти айниқса, курка гўштини истеъмол қилиш мумкин. Шунингдек, буғда пишган балиқ гўшти фойдалидир.\nДўкон ширинликлари, қандолатчилик маҳсулотлари, кремли пишириқлар умуман тақиқланади. Асал, меванинг барча турлари, сабзавотлар, полиз маҳсулотларини кўпроқ танаввул қилиш ҳар томонлама фойдалидир.\nЮмшоқ, иссиқ, бозор нонлари, оқ нон мумкин эмас. Кепакли, кулранг (буханка), зоғора нон ейиш мумкин. Ҳафтада икки марта жом (ванна) қабул қилинг ва бир марта ҳаммомга тушинг, кўп терланг...\nҲафтада бир кун оч бўлинг, чанқасангиз қайнаган илиқ сув ичинг. Ва очликнинг охирида, бирданига 1 литр қатиқ зардобини ичиб, ичингизни ювинг.\nҲар куни енгил жисмоний иш қилинг, бу қон айланишини яхшилайди. Ҳар куни ётишда 2 ошқошиқ зайтун ёғи ёки 1 стакан кефир ичинг. Кунаро наҳорда оғзингизга 2 ошқошиқ писта ёғини олиб, 5 дақиқа ғарғара қилиб, сўнг тупуриб ташланг. Ҳафтада 1-2 марта пиёва ичинг (бу шўрва: унга 1 кг. пиёз тўғралади. 200 гр. қичқирмаган хўроз гўшти солиб, денгиз тузи қўшиб, 3 литр сувда, ёпиқ қозонда қаттиқ қайнатилади. Шарти шуки, қаттиқ қайнаш жараёнида пиёз «ун» бўлиб, оппоқ кўкимтир «сут» бўлиб қолсин).\nҲар куни ичадиган суюқликларингиз орасида 3 пиёла қатиқ зардоби ҳам бўлсин. Шунингдек, 3 пиёла лимон чой ҳам ичинг. Кунаро суюқ овқатларингизга (косангизга) 20-30 гр. сабур (алоэ) баргини майда тўғраб истеъмол қилинг.\nКундалик овқатларингизнинг 70-80 фоизини мева, сабзавотлар, полиз маҳсулотлари (масалан, ошқовоқ, тарвуз, қовун), творог, пишлоқ, кўклар, асал ташкил қилсин. Ҳар куни ётишдан олдин, 1 соат секин югуринг. Бу ўта муҳим.\nДоим қон босимингизни ўлчаб туринг. Вазнингиз бўйингизга нисбатан оғир бўлса (бир метрни айириб ташлаганда), озинг. Тез-тез шолғом шўрва ичиб туриш, кўп помидор ейиш ҳам қон-томирлар учун кони фойда.\nКоронавирус касаллиги билан оғриган беморларда қон қуюқлашиши кузатилади. Қон қуюқлашишга қарши муолажа қуйидагича: 300 гр. чилонжийда 6 литр сувга солиб, яхшилаб қайнатилади. Қайнаб чиққач паст оловда 5,5 литр қолгунича яна қайнатилади. Ушбу шифобахш қайнатма қонни тозалайди ва яхши суюлтиради.\nЮқоридаги тавсиялар биз учун жуда жўн ва қийин туюлиши мумкин. Бу касалликларни, умуман бошқа хасталикларни ҳам халқ табобати йўли билан даволашда сабр-қаноат биринчи ўринда туради. Ўзимизда ана шу сабрни шакллантира олсак, бошқа бирорта аъзомизга зарар етказмаган ҳолда касалликдан фориғ бўла оламиз.\nМуҳаммад Акмал Тўхтамиш ўғли,\n🕔13:55, 10.05.2021 ✔1575\n✔ 1575 🕔 13:55, 10.05.2021\n✔ 1717 🕔 18:18, 05.03.2021


3G ва 4G'нинг нима фарқи бор? » Sangzor.uz - Инновацион ахборот портали\nSangzor.uz » Технология » 3G ва 4G'нинг нима фарқи бор?\n4G қанчалик тезлигини тушуниш учун биз технологияси эски уяли алоқа тармоқлари, яъни 3G ва 3G HSPA+ технологияларига нисбатан қарашимиз керак. Бунинг учун 4G LTE'нинг назарий ва реал ишлашини кўриб чиқамиз.\nЮклаб олиш тезлиги - бу интернетдан телефонингизга ёки бошқа мобил қурилмангизга мобил маълумот узатиш тезлиги. Масалан, видео юклаб олиш. Юклаш тезлиги эса - маълумотни телефонингиз ёки мобил қурилмангиздан интернетга узатиш тезлигидир. Масалан, Facebook'ка расм юклаш.\n3G - бу одатда кўриш мумкин бўлган энг секин тезлик. 3G'нинг реал тезлиги 3 Мбит/с ва назарий максимал юклаб олиш тезлиги 7.2 Мбит/с га тенг. Агар сиз видеони YouTube'дан 3G орқали юкламоқчи бўлсангиз, масалан, уни юклаш учун ўн сония кутишингизга тўғри келади. 500 МБ ҳажмдаги файлни юклаб олиш 22 дақиқага яқин вақтни олади, каттароқ дастурлар, фильмлар ва альбомларни кўчириб олиш эса бундан-да узоқ давом этади.


Қоракўлдан таралган зиё – Jurnalist\nҚоракўлдан таралган зиё\nR S2020-11-13T09:08:17+05:0013 Noyabr, 2020|Бухоро вил.|\nЎзбекистон Республикаси Президенти Шавкат Мирзиёев ўқитувчи ва мураббийлар кунига бағишланган тантанали маросимдаги нутқида қоракўллик муаллимлар хизматига ҳам юқори бахо бериб ўтдилар:\n«Оққаy дарё окаверади”, дейди доно халқимиз. Бугун буюк аждодларимизнинг бебаҳо меросига таяниб, янги Ренессанс пойдеворини яратиш учун бизда барча имкониятлар мавжуд, дейишга тўла асосимиз бор. Ҳамма гап ҳам ана шу имкониятлардан қай даражада фойдалана олишимизга боғлиқ.\nБугун ушбу мактаб битирувчиларининг 95 фоиздан ортиги олий ўқув юртларига ўқишга киряпти. Халқаро олимпиадалардан энг кўп медаль олиб келаётганлар ҳам айнан шу мактабнинг ўқувчилари ҳисобланади. Мамлакатимизнинг барча ҳудудларидан, ҳатто пойтахт Тошкентдан ҳам одамлар ўз фарзандини Қоракўлга олиб бориб, ана шу мактабга ўқишга беряпти.\nМана, бугунги кунимизнинг ҳақиқий маърифатпарвари, давримизнинг Авлонийси, Беҳбудий домласи, Мунаввар қориси…»\nПрезидентимизнинг бу каби ҳар бир сўзларини жон қулоғим билан эшитар эканман, жадидчи буюк маърифатпарварларимиз Абдулла Авлоний, Мунаввар Қори, Маҳмудхўжа Бехбудийларнинг номлари тилга олинганда сергак тортдим. Улар орадан сал кам 100 йил вақт ўтиб “Буюк хизматлари учун” ордени билан мукофотланганларини эшитиб тамоғим тўлишиб, кўзларимдан севинч ёшлари беихтиёр ёноғимга ўрмалади… Ўзимча». Хайрли ишнинг кечи бўлмас эканда?»-деб турганимда, кўҳна дўстим Тўхтамурод Жумаев исму шарифи йўқланди ва ул зот ҳам худди шундай «Буюк хизматлари учун» ордени билан тақдирлангани эътироф этилди. «Бизнинг жадидчи!» «-хаёлимдан ялт этиб ўтди», менинг…\nДарҳол ҳамсалаф дўстларим, «Қоракўл садоси” газетаси бош муҳаррири Олимжон Тангриев ва газетанинг фахрийси Сайли Бозоровлар билан уландим. Улар ҳам аллақачон бу хушхабардан воқиф бўлишган экан, қувончлари ичларига сиғмасди. Маслаҳатни бир жойга қўйиб, индинга домлани бориб табриклашга келишдик. Шу куни биз билан кетма-кет Тошкент шаҳридан ҳам меҳмонлар келиб қолишди. Дарвоза олдида танишдик: Тошкент вилоят ҳокими Рустам Холматов ташаббуси билан Қоракўлга келишган Оҳангарон шаҳар ҳокими Акрам Эшонқулов ҳамда шаҳар Халқ таълими бўлими мудири Зуҳриддин Деҳқоновлар экан. Улар бир кун олдин 9 та умумтаълим мактаблари раҳбар ва математика ўқитувчилари билан келишиб, академик лицей ҳамда «Халқаро математика мактаби”нинг Тўхтамурод Жумаев яратган иш услуби билан танишишга улгуришибди. Бугун эса домла зиёратига келишган экан.\nҲамиша ва ҳамма учун очиқ дарвозадан ҳовлига қадам босдик. Бизларни юзларидан нур ёғилиб турган қаҳрамонимиз, у кишининг турмуш ўртоқлари Зумрад опа ва набиралари очиқ юз билан кутиб олишди.\nСалом-аликдан кейин, бир пиёла чой устида Оҳангарон шаҳар ҳокими Акрам Эшонқулов Тўхтамурод Жумаевнинг Оҳангарон шаҳри фахрий фуқаролигига қабул қилинганлик «Ҳужжати»ни топширди. «Ўқитувчилар ва мураббийлар куни»дан атига икки кун ўтиб, шунча олис йўлдан етиб келган меҳмонларга бўлган ҳурматимиз чексиз эди, албатта…\nШўро тузуми «комага» тушган кезлар, иқтисодиёт инқирозга учраган, бир ойлик моянага аранг бир халта ун берарди. Тўхтамурод Жумаевни эса иқтидорли болалар учун интернат мактаби очиш хаёли кечаю кундуз тарк этмайди. Ахири турмуш ўртоғи Зумрад опага маслаҳат солди. Улар ҳамтенг, ҳамфикр, мактабда бирга ўқиб турмуш қуришган. Икки ўғил, уч қизни биргаликда тарбия қилишган, фақатгина нуридийдалар боис олий маълумотли бўла олмади.., албатта тушунади.\nЗумрад опа ҳам турмуш ўртоғининг фикрини қўллаб-қувватлади. Арзонгаров сотиб юборилган кўҳнагина «Жигули” пули ҳаш-паш дегунча сойга тушган тошдай сарф бўлиб кетди. Ахир, рухсатнома учун неча марталаб Тошкентга бориб келиш, ҳужжатларни тайёрлаш ўз-ўзидан бўлмас эди, ўша кезлар. сансоларлик, буйруқбозлик, қоғозбозлик авжига чиққан, «ит эгасини танимас» эди…\nТўхтамурод аканинг хомуш ўтирганини кўрган Зумрад опа, молхонадаги соғин сигирни сотишга рози бўлди. Начора…\nУларга 8-сонли мактабга ёндош эски бинони беришди. Борига барака, дея таъмирлаб, 1990-91 ўқув йилига шай қилишди. Илк шогирдлари Темир Рўзиев, Ҳазрат Рахимов, Исмат Шукуров ҳозирда лицей директори Foлиб Жумақуловлар қанотига киришди. Энди болаларни жалб қилиш қолганди. Буни қаранг-ки «интернат мактабда етим болалар ўқирмиш…»-деган гап тарқаб, ҳеч ким ўзича келмади. Энди уйма-уй юриб, ота-оналарга тушунтиришга, болалар билан суҳбатлашишга тўғри келди. Бир амаллаб, дастлабки қалдирғочларни тўплашга эришилди.\nБу орада юртимиз истиқлолга эришиб, ишлар анча юришиб кетди. илк битирувчиларнинг аксари қийналмасдан, юқори баллар билан Давлат гранти асосида талаба бщлишгач, бу интернатга кириш олийгоҳга киришдан ҳам қийин бўлиб қолди. Ҳозирда ўша илк қалдирғочларнинг аксари юқори мартабали давлат ва жамоат арбоблари, олимлар, шифокорлару муаллимлар. Жаҳон буйича ўтказилган фан олимпиадаларидан нақ 70 нафар ўқувчилар турли қийматдаги медаллар билан қайтишди.\nПрезидентимиз рағбати билан Ўзбекистонда илк бора «Халқаро математика мактаби” очилди. Унга Тўхтамурод Жумаевнинг содиқ шогирдларидан Темир Рўзиев бош бўлди. Таъсис йиғилишида бир овоздан Тўхтамурод Жумаевни ушбу билимлар масканига «Фахрий директор” қилиб сайлашди. Ҳатто хорижий билим дарғаларини жалб қилишга рухсат берилди. Бунинг натижаси ўлароқ 2019-2020 йилда битирган 48 нафар ўқувчидан нақ 48 таси юқори баллар билан, аксарияти давлат грантлари асосида олийгоҳларга қабул қилиндилар. Домланинг шогирдларидан бўлмиш химия-биология фани ўқитувчиси Дилбар Ғойибова «Дўстлик» ордени билан тақдирланди. «Мозийга қайтиб иш кўрмоқ, хайрлидир»-дея ёзади буюк адибимиз Абдулла Қодирий ўзининг «Ўткан кунлар» романининг муқаддимасида. Яқин мозийга назар ташлаб домла ҳаёт йўли билан қисқача танишсак:\nЖумаев Тўхтамурод Муртазаевич 1945 йил 15 августда Қоракўл туман (ҳозирда Олот тумани ҳудуди). “Юқори қоровул” қишлоғида таваллуд топган. 1962 йил Бухоро педагогика олийгоҳининг математика куллиётига сиртдан ўқишга кириб, 1967 йилда тугатган. Меҳнат фаолиятини 1961-йилда 10 мактаб ёшлар етакчиси ва бошланғич синф ўқитувчилигидан бошлаган.\n1990-2009 йилларда 1 сонли ихтисослаштирилган иқтидорли болалар мактаб-интернатида директор, 2009 йилдан 2016 йилгача БДУ қошидаги академик лицей директори., 2016 йилдан то ҳозиргача академик лицей ва «Халқаро математика мактаби” фахрий директори.\n1991 йилда «Халқ маорифи аълочиси” нишони, 1995 йил Ўзбекистон Республикаси халқ ўқитувчиси унвони, 2005 йил «Эл-юрт ҳурмати» ордени соҳиби, 2020 йил «Буюк хизматлари учун” ордени соҳиби. Бундан ташқари домла қирқдан ортиқ турли даражадаги фахрий ёрлиқлар, нишонлар олган, 1999 йилдан Ўзбекистон математиклар жамияти аъзоси. 100 дан ортиқ илмий мақолалар, ўнлаб услубий қўлланмалар муаллифи. Ҳозиргача у киши раҳбарлик қилаётган академик лицей ва «Халқаро математика мактаби” ўқувчиларидан 1500 га яқин олийгоҳларга юқори баллар билан қабул қилинган ва аксарияти етук мутахассислар бўлиб фан, маданият, халқ хўжалиги ва қишлоқ хўжалиги соҳасида фаолият кўрсатиб, ўз раҳбарлик, илмий, маънавий қобилиятларини намоён қилмоқдалар. Алқисса улар учинчи ренессанснинг таъмал тошини қўйишмоқда.\nУстознинг 70 йиллик юбилейлари ва академик лицейнинг 25 йиллиги арафасида Ўзбекистонда хизмат кўрсатан маданият ходими, таниқли шоира Хосият Бобомуродова билан биргаликда устоз фаолиятига бағишланган «Саккизинчи мўжиза» китобини чоп этишга мушарраф бўлдик. Шу жараёнда Тўхтамурод ака билан кўп бора суҳбатлашиб, атрофлича танишишга тўғри келди. Бир гал борганимда Тўхтамурод ака юмшоқ бошмоқ кийиб, оҳиста юрганларига қия очилган эшикдан синфларга мўралар, муаллимларнинг дарс бериш савиясига қулоқ осардилар.\nЭнг қизиғи, бир синфга бирга кирганимизда, муаллим учун ўтириш курсиси йўқлигидан ҳайратга тушдим. Фикримни ўқиган домла: – бу тасодифий эмас, барча синфларда шундай,-дея изоҳ берди…\nСаккизинчи мўъжиза китобининг тақдимотига борганимда, Хосият Бобомуродова ва менга шахсан таклифнома бериб, «дўстлар билан бирга келинг»-дея қўшиб қўйдилар. 2015 йил августида лицей стадионида ажойиб тадбир бўлди. Мен эски қадрдоним, адабиёт ихлосманди Ҳазрат ака Умаров билан бирга бордим. Тошкентдан келган Бобомурод Ҳамдамов гуруҳи хизмат кўрсатиб, туманимизнинг «Феруза» ансамбли уларга ҳамнафас эди. Вилоят, туман раҳбарлари келишган, энг қизиғи етти-саккизта вилоят халқ таълими бўлими раҳбарлари ҳам ташриф буюришган, юбилярнинг юзга яқин шогирдлари тик оёқда туриб, хизмат қилишарди. Ўша йил охирида домла оғир дардга чалиндилар. Операция бош мияда ўтказилди. Ҳар тунда ўнлаб шогирдлари далда бўлиб, навбатчиликда турганларини кўриб, шифокорлар лол қолиб, таҳсин айтганлар…\nЯратганнинг имдоди, шифокорлар тадбиридан Тўхтамурод ака оёққа турдилар ва ҳозирда тетик, соғ-саломатлар…\nМуаллими аввал ҳисобланмиш Арастудан кейин юртимиздан етишиб чиққан Абу Наср Фаробий иккинчи муаллим-муаллими соний дея ҳануз эътироф этилади. 70 дан ортиқ тилни мукаммал билган, ўша даврдаги фанларнинг деярли барча соҳаларида фаолият кўрсатган энциклопедик даҳо олим Турон заминда биринчи ренессансни бошлаб берган ва шу ўрамдан ибн Сино, Беруний, Ал-Хорозмий, Бухорийлар етишиб чиққан эди. Иккинчи рeниссансни соҳибқирон Амир Темур бобомиз бошлаб берган бўлиб, бу жараёнда Улуғбек, Бобур Мирзо, Алишер Навоийлар буй кўрсатишди. Учинчи ренессанс уруғлари cерунум Қоракўл заминида ташланди ва иншо Оллоҳ яқин келажакда бутун Ўзбекистон диёри бўйлаб қанот ёзажак.\nЭнг қизиғи, ҳар 700 йилда бир маротаба Қирон-коинот буржи юз кўрсатаркан. Шу буржда милодий 570 йилда пайғамбаримиз Муҳаммад (с.а.в.) дунёга келганлар, 1336 йилда эса Жаҳонгир бобомиз, Амир Темур таваллуд топганлар. Яна 15 йилдан сўнг Соҳибқирон бобомиз таваллудига 700 йил тўлади ва янги Қирон буржи киради. Шу бурж остида туғилган ўғил-қизлар соҳибқиронлар бўлишади.\nИшончим комилки яқин келажакда бизнинг юртимиздан яна навқирон Фаробийлар, Харазмийлар, Берунийлар, Бухорийлар, Ибн Синолар, Амир Темурлар, Улуғбеклар, Бобурлар, Навоийлар етишиб чиқажак!\n«Қоракўл садоси» газетаси бош муҳаррири